Drugi sastanak PKT-a (Projektno-koordinacionog tijela) – OTVORENA MREŽA\nHome / Aktivnosti / Drugi sastanak PKT-a (Projektno-koordinacionog tijela)\nDrugi sastanak PKT-a (“Projektno-koordinaciono tijelo”) u sklopu projekta “POŠTIVANJE ZAKONA = TRANSPLANTACIJA ORGANA” održan je u Hotelu “Radon Plaza”, 28. septembra ove godine.\nU nepuna tri sata konstruktivnog razgovora i rasprave došlo se do nekoliko veoma konkretnih zaključaka kao i prezentiranja koraka koji su dosada preduzeti od strane nadležnih entiteskih ministarstava zdravlja kada je u pitanju usvajanje budžeta za sprovođenje postojećih zakona u oblasti transplantacijske medicine. Ono što je obradovalo sve prisutne jeste informacija dr Marine Bera, pomoćnice Ministra za analitiku, plan i upravljanje resursima u zdravstvu, da je odluka Federalnog ministarstva zdravlja o uvođenju centra za transplantacijsku medicinu trenutno u proceduri na vladi. Isti će ordinirati kao poseban upravni organ i imat će nadležnosti samo u oblasti transplantacijske medicine. Ovakva informacija daje jasnu naznaku da u tom smislu mora biti usvojen budžet za isto. Isto\nse očekuje u narednom periodu i u RS-u kako smo naknadno obavješteni. Na koncu učesnici su se ponovo složili oko činjenice da su problemi u ovoj oblasti vrlo složeni i da za uspostavljanje cjelokupne infrastrukture predviđene postojećim zakonima treba još mnogo znanja i vremena. Ukoliko bi BiH (odnosno FBiH i RS) doista dobila ovakave centre to bi znatno olakšalo rad u ovoj oblasti. Prema mišljenju Dr. Marine Bera, u prve dvije do tri godine potrebna su velika incijalna ulaganja za pokretanje postupka izvođenja transplantacija na području BiH (ista je navela primjer Hrvatske koja je izdvojila ogromna sredstva samo za ovu oblast, ali su to uradili prije ekonomske krize).\nIzmeđu ostalog, dr Aida Ćorić, predstavnica Donorske mreže KS i uposlenica UKC Sarajevo, informirala nas je o otvaranju novog hemodijaliznog centra u cilju izbjegavanja smjene od 22-02 h. Međutim, uprkos tome, očekuje se da će do nove godine i taj centar biti popunjen jer je sve veći broj pacijenata kojima je potrebna dijaliza. Takođe, iznesena je i informacija da bi po posljednjim proračunima godišnja ušteda budžeta po dijaliziranom pacijentu bila oko 17.000, 00 KM već nakon prve godine.\nNažalost ispred Republike Srpske nije bilo prisutnih i nadamo se da ćemo u idućim sastancima uspjeti da svi predstavnici budu prisutni. U projekat planiramo uključiti informativno i predstavnike Brčko Distrikta obzirom da i oni kao distrikt plaćaju svojim pacijentima izvođenje transplantacija.\nZaključeno je da dalje treba definirati sistem rada i pomoći OM-a od strane Federalnog ministarstva zdravstva u specijaliziranom programu “Toulouse”, ali i da sam OM treba pomoći u razvoju transplantacijske medicine na području cijele BiH podizanjem svijesti kod građana i utvrđivanja činjeničnog stanja na terenu jer je NVO sektor uvijek pokretljiviji i aktivniji od vladinog.\nDogovoreno je da će se u narednom mjesecu organizirati sljedeći sastanak kao i gostovanje u tematskoj TV emisiji.


Sinišina Bolonja vodila 2:0 do 93. minuta, pa ostala bez pobede, remi Napolija i Milana (VIDEO) - SPORTSKI ŽURNAL\nBolonja, koju sa klupe predvodi srpski trener Siniša Mihajlović, je poslednje dve utakmice bez pobede i 10. je na tabeli sa 42 boda. Parma ima dva boda manje na 12. mestu\nFudbaleri Napolija i Milana odigrali su večeras u Napulju nerešeno 2:2, u utakmici 32. kola Serije A.\nMilan je poveo u 20. minutu golom Tea Ernandesa, a izjednačio je Đovani Di Lorenco u 34. minutu. Domaći su poveli golom Drisa Mertensa u 60. minutu, a bod "roso-nerima" obezbedio je Frenk Kesi golom iz penala u 73. minutu.\nMilan je utakmicu završio sa desetoricom, pošto je u 88. minutu drugi žuti karton dobio Aleksis Salemekers.\nObe ekipe bore se za plasman u Ligu Evrope. Napoli je sa 52 boda na šestom mestu koje vodi u kvalifikacije, dok Milan zauzima sedmo mesto sa dva boda manje.\nSampdorija je kao gost pobedila Udineze sa 3:1. Udineze je poveo u 37. minutu golom Kevina Lasanje, a u prvom minutu nadoknade prvog poluvremena izjednačio je Fabio Kvaljarela. Federiko Bonacoli doneo je prednost Sampdoriji golom u 84. minutu, dok je tri minuta kasnije zbog igranja rukom poništen pogodak Udinezea, koji je postigao Bram Nejting.\nFudbaleri Đenove pobedili su danas na svom terenu Spal sa 2:0, u utakmici 32. kola Serije A i osvojili važne bodove u borbi za opstanak.\nĐenova je povela u 24. minutu golom Gorana Pandeva, a posle toga Jago Falke je u 37. minutu propustio da uveća vođstvo, pošto je promašio penal. Pobedu domaćima obezbedio je Lase Šene, pogotkom u 54. minutu.


Prvi put je Dan Roma obeležen svečanim podizanjem zastave - Srbobran Danas\nPrvi put je Dan Roma obeležen svečanim podizanjem zastave\nU multikulturalnoj sredini, kakva je Srbobran, mora se voditi računa o kulturnim posebnostima svih naroda koji je čine. Sa tim u vezi danas je, na Međunarodni dan Roma 8. april, ustanovljena nova tradicija podizanja romske zastave, čime se ističe stav da su i manjinski narodi ravnopravni činbenici lokalne zajednice.\nZastavu su na Trgu slobode, na centralni jarbol pored spomenika, zajednički podigli predsednik opštine Srbobran, Radivoj Debeljački, i Albert Lakatoš, predstavnik romske zajednice u Srbobranu. Kako je ovo prvi put da se održava ceremonija ovog tipa na Međunarodni dan Roma, obojica su se obratili novinarima.\n„Na simboličan način smo obeležili Svetski dan Roma, na inicijativu Kancelarije za inkluziju Roma, podizanjem zastave na Trgu slobode. Ono što je najvažnije jeste da razgovaramo na temu problema sa kojima se susreće romska zajednica u našoj opštini. Lokalna samouprava je i u ovoj godini planirala da usvoji novi akcioni plan za Rome, koji će obuhvatiti sva ona pitanja koja su zaista važna za ovu zajednicu. Ono što bih izdvojio iz akcionog plana, je da smo kroz njega uspeli da obezbedimo besplatan školski pribor za decu romske nacionalnosti , da obezbedimo besplatan prevoz za sve srednjoškolce iz romske zajednice, besplatnu užinu u vrtićima i školama, a takođe smo kroz razne druge aktivnosti se trudili da pomognemo, što ćemo se truditi da nastavimo i u buduće. Koristim ovaj dan da celoj romskoj zajednici na teritoriji opštine Srbobran, naravno i na teritoriji Republike Srbije, čestitam njihov dan“, reči su koje je povodom praznika uputio predsednik Debeljački.\nKratko se, nakon podizanja zastave Roma, obratio novinarima i Albert Lakatoš: „Veoma mi je drago što po prvi put na ovaj način obeležavamo Međunarodni dan Roma u našem Srbobranu. Lepo je videti da se u centru mesta vijori romska zastava i drago mi je što sam je baš ja podigao. Zahvalan sam Kancelariji za inkluziju Roma, opštini Srbobran i predsedniku Debeljačkom, sa kojim imamo dobru komunikaciju i veliko razumevaje za probleme naše zajednice“.\nPovodom Svetskog dana Roma, Dom kulture u Srbobranu je snimio prigodan muzičko scenski program koji na najlepši način predstavlja kulturu ovog naroda, te se tim povodom obratila i direktorica pomenute Ustanove, Sonja Stojnović. „Ustanova koju vodim već duži niz godina podržava romsku kulturu održavanjem čestih manifestacija i programa, a ove godine smo se po prvi put priključili akciji prigodnim programom u Galeriji Doma kulture, koji je profesionalno snimljen i svako ga može pronaći na zvaničnoj internet stranici Ustanove za kulturu, i uživati u njemu. Na ovaj način još jednom skrećemo pažnju na prisutnost romske nacionalne zajednice, koja se ističe svojom kulturnom posebnošću, ali isto tako ima i svoje probleme koje zajednički možemo da rešimo“, pojasnila je Sonja Stojnović.\nCeremoniji podizanja zastave prisustvovala je i zamenica predsednika opštine, Milica Zarić.\nU nastavku pogledajte video nastao u Domu kulture povodom Svetskog dana Roma:\n17. maja 2021., 03:42


Saudijska Arabija u oktobru domaćin profesionalnog snuker turnira - SPORTSKI ŽURNAL\nSaudijska Arabija želi da organizuje velika sportska takmičenja, kako bi privikla turiste, ali i dobila pozitivne kritike\nPrvi snuker turnir u Saudijskoj Arabiji koji se boduje za svetsku rang-listu, biće održan u oktobru 2020. godine u Rijadu.\nKako je danas saopštila Svetska snuker federacija, ugovor je potpisan na 10 godina, pa će nagradni fond za prvi Masters Saudijske Arabije 4. do 10. oktobra u Rijadu, biti 2,5 miliona funti.\nŠampion će dobiti 500.000 funti, isti iznos koji će dobiti i osvajač Svetskog prvenstva u Šefildu, preneo je Bi-Bi-Si (BBC).\n- Ovo je veliki skok za naš sport. Snuker je narastao do te mere, da sada stvaramo izuzetne turnire na ovom nivou - rekao je predsednik Svetske snuker federacije Beri Hern.\nBokserski spektakl održan je sinoć u Saudijskoj Arabiji, kada je Britanac Entoni Džošua pobedio Amerikanca Endija Ruiza. Saudijska Arabija želi da organizuje velika sportska takmičenja, kako bi privikla turiste, ali i dobila pozitivne kritike.\nOrganizacije koje se bave zaštitom ljudskih prava protive se ideji da se u Saudijskoj Arabiji održavaju važne manifestacije jer, između ostalog, navode ograničenje slobode izražavanja i prava žena, kao i upotrebu smrtne kazne za dela koja prema međunarodnom pravu nisu zločini.\nU kalendaru takmičenja Svetskog snukera trenutno je 20 rangirnih turnira, uz nagradni fond od 14,4 miliona funti.


Info Bijeljina - Prvi test za novu vladu: NS RS danas o budžetu i ekonomskoj politici\nDruštvo 21.12.2018. 07:22\nPrvi test za novu vladu: NS RS danas o budžetu i ekonomskoj politici\nBANJALUKA - Nakon izbora nove vlade, narodni poslanici ponovo će danas u skupštinske klupe, gdje bi trebalo da izglasaju budžet RS za 2019. godinu u visini od 3,256 milijardi maraka, rebalans budžeta za ovu godinu, ekonomsku politiku te kratkoročna i dugoročna zaduženja.\nKako je rečeno u Ministarstvu finansija RS, budžet za 2019. je manji za 168 miliona ili za 4,9 odsto u odnosu na predloženi rebalans za ovu godinu. Budžet za 2019. je projektovan na predviđanju privrednog rasta za narednu godinu u visini od 3,7 odsto zbog očekivanog rasta domaće tražnje, izvoza i pozitivnog efekta planiranih investicija, kao i rasta u okruženju.\n"Pored toga, očekuje se dalji trend rasta energetskog sektora. Razvoj industrije omogućuje veća investiciona ulaganja, kao i povećanje zaposlenosti, što će uz rast ličnih primanja omogućiti rast domaće potrošnje. Planirana investiciona ulaganja takođe bi trebalo da doprinesu ukupnom privrednom rastu. Za 2019. godinu je projektovana prosječna godišnja stopa inflacije od 1,2 odsto", navedeno je, uz napomenu da su budžetski prihodi i primici očekivani u visini od 2,8 milijardi KM.\nRadovan Višković, predsjednik Vlade, juče je u sklopu konsultacija u vezi s prijedlogom budžeta održao sastanke s nekoliko socijalnih partnera. Kako je saopšteno iz Biroa za odnose sa javnošću Vlade RS, riječi je bilo o mjerama i aktivnostima koje će biti odrednica u radu nove vlade.\n"Predsjednik Vlade je ovom prilikom istakao da u 2019. očekuje nastavak pozitivnih ekonomskih kretanja, te da prioriteti u radu Vlade ostaju fiskalna stabilnost, razvoj privrede, otvaranje novih radnih mjesta i unapređenje materijalnog položaja svih radnika u RS", saopšteno je iz Biroa, te je istaknuto da je govora bilo i o realizaciji memoranduma koji je Savez sindikata potpisao sa Vladom.\nRanka Mišić, predsjednica Saveza sindikata RS, rekla je da Višković zna da je neophodno povećati plate u javnom sektoru, te da 26. decembra očekuje jasan stav i prijedloge Ekonomsko-socijalnog savjeta RS i Unije udruženja poslodavaca da se poveća minimalac.\n"Vlada donosi odluku o najnižoj plati ukoliko se ne dogovore Sindikat i poslodavci kao socijalni partneri. Ona mora donijeti odluku do kraja decembra jer povećanje minimalca gura povećanje ostalih plata", rekla je Mišićeva. Dodala je da već početkom 2019. godine očekuje izmijenjene Zakon o radu te Zakon o posredovanju pri zapošljavanju. Takođe, rekla je da očekuje reformu zdravstvenog sektora, kao i da opšti kolektivni ugovor bude potpisan u prvim danima naredne godine.\n"Ako se to ne desi, znaćemo da u RS nema socijalnog dijaloga i da je to isključiva zasluga poslodavaca koji su pokazali da im je samo važno da se rasterete u poslovanju i ostvare što veću dobit", rekla je Mišićeva.\nVišković je tokom razgovora sa predstavnicima Konfederacije sindikata Srpske rekao da je opredjeljenje da se institucionalno djeluje u pravcu očuvanja ekonomske stabilnosti i unapređenja položaja radnika u Srpskoj, sa naglaskom na razvojne programe u realnom sektoru i mjere na rasterećenju privrede. Sagovornici su ocijenili da se kontinuiranom saradnjom i podrškom svih partnera u društvu nastavi sa realizacijom mjera usmjerenih na razvoj privrede i poboljšanje statusa zaposlenih u Srpskoj.\nIstovremeno je Srebrenka Golić, potpredsjednica Vlade RS, održala sastanak s predstavnicima Privredne komore i Unije udruženja poslodavaca, a, kako je saopšteno u Birou, svi su se saglasili da su budžet i program ekonomskih reformi dobra osnova za rast.\nNekoliko ministara preuzelo dužnost\nU Vladi RS juče je održano nekoliko primopredaja dužnosti.\nSonja Davidović preuzela je dužnost ministra za porodicu, omladinu i sport od dosadašnje ministrice Jasmine Davidović.\nDuško Milunović je preuzeo dužnost ministra rada i boračko-invalidske zaštite od Milenka Savanovića, dok je Dragan Bogdanić, dosadašnji ministar zdravlja i socijalne zaštite, dužnost predao novom ministru Alenu Šeraniću. Iz Ministarstva je saopšteno da je Bogdanić čestitao Šeraniću i naglasio da su u prethodnom periodu učinjeni značajni pomaci u poboljšanju uslova u zdravstvu.\nNovi ministar poljoprivrede, šumarstva i vodoprivrede Republike Srpske Boris Pašalić je preuzeo dužnost od dosadašnjeg ministra Steve Mirjanića.\nNovoizabrani ministar prosvjete i kulture Republike Srpske Natalija Trivić preuzela je dužnost od Alena Šeranića, koji je po ovlašćenju predsjednika Vlade obavljao dužnost ministra prosvjete i kulture.\nTrivićeva je poručila da će intenzivno raditi na sprovođenju strateških ciljeva u oblasti obrazovanja i kulture.


Čelsijeva mrlja od 80 miliona evra: Pogledajte novi veliki kiks golmana kome bi svi da vide leđa - Telegraf.rs\n20/09/20 | 19:01 ≫ 19:04\nSadiju Maneu nije bilo teško da povisi na 2:0\nI vrapci na grani znaju da je Kepa Arizabalaga daleko najslabija karika u Čelsiju, a to je potvrdio i u derbiju drugog kola Premijer lige protiv Liverpula na Stamfordu kada je nastavio sa užasnim potezima.\nNavijači Čelsija odavno su digli ruke od skupocenog Španca, jedva čekaju da mu vide leđa, a dok ne stigne golman iz Rena Eduar Mendi moraće da trpe ovakve greške najskupljeg golmana u istoriji Plavaca za koga je plaćeno čak 80 miliona evra pre dve godine.\nOvog nedeljnog popodneva častio je Sadija Manea, koji ga je pročitao kao bukvar i presekao mu pas pre nego što je povisio na 2:0. Inače, Liverpul od 45. minuta ima igrača više posle isključenja Kristensena.\nOvaj nama treba u reprezentaciji, uklopio bi se odlično sa odbranom 🤣


Članarina Privrednoj komori Srbije u 2022. godini\nU "Sl. glasniku RS", br. 126/21 objavljena je Odluka o visini, načinu i rokovima plaćanja jedinstvene članarine i finansiranju Privredne komore Srbije u 2022. godini, koja je u primeni od 1.01.2022. godine.\nSkupština Privredne komore Srbije na drugoj sednici održanoj 21. decembra 2021. godine, donosi\no visini, načinu i rokovima plaćanja jedinstvene članarine i finansiranju\nPrivredne komore Srbije u 2022. godini\nOvom odlukom utvrđuju se visina, način i rokovi plaćanja jedinstvene članarine (u daljem tekstu: članarina) jedinstvenom komorskom sistemu i finansiranje Privredne komore Srbije (u daljem tekstu: Komora) u 2022. godini.\nČlanovi Komore - pravna lica plaćaju članarinu koja se obračunava prema veličini pravnog lica razvrstanog na dan sačinjavanja redovnog godišnjeg finansijskog izveštaja za 2020. godinu i poslovnom prihodu ostvarenom u 2020. godini, a u skladu sa zakonom kojim se uređuje računovodstvo, na sledeći način:\nČlanovi koji imaju poslovni prihod manji od 20.000.000,00 RSD ne plaćaju deo članarine po osnovu poslovnog prihoda.\nza banke - zbir prihoda od kamata (AOP 1001), prihoda od naknada i provizija (AOP 1005) i ostalih poslovnih prihoda (AOP 1025);\nza davaoce finansijskog lizinga - zbir prihoda od kamata (AOP 1001), prihoda od naknada (AOP 1005) i ostalih poslovnih prihoda (AOP 1019);\nza društva za osiguranje - zbir obračunatih premija životnih i neživotnih osiguranja, saosiguranja (AOP 1003, AOP 1004) i ostalih poslovnih prihoda (AOP 1015);\nza društva za reosiguranje - zbir obračunate premije reosiguranja i retrocesija (AOP 1010) i ostalih poslovnih prihoda (AOP 1015);\nza društva za upravljanje dobrovoljnim penzijskim fondovima - zbir prihoda naknada pri uplati penzijskih doprinosa (AOP 1001), prihodi od naknada za upravljanje fondovima (AOP 1002), drugi prihodi od upravljanja fondovima (AOP 1003) i ostalih prihoda (AOP 1030);\ndruštva za upravljanje investicionim fondovima - zbir prihoda po osnovu upravljanja fondovima (AOP 1002), prihoda po osnovu obavljanja delatnosti investicionih društava (AOP 1003) i ostalih prihoda (AOP 1014).\nPreduzetnici i zadruge, kao i članovi koji su pristupili u članstvo Komore, plaćaju članarinu na način i u visini utvrđenoj članom 4. ove odluke.\nČlanarina se uplaćuje mesečno, za prethodni mesec, uz isplatu zarade zaposlenima, na tekući račun Komore broj: 205-2238-67 kod Komercijalne banke AD Beograd, sa oznakom šifre plaćanja broj 290 i pozivom na broj 651-PIB uplatioca-2022.\nČlanovi Komore nad kojima je otvoren stečajni postupak, oslobađaju se obaveze plaćanja članarine, počev od dana otvaranja stečajnog postupka do dana zaključenja, odnosno obustave stečajnog postupka.\nČlanovi Komore nad kojima je pokrenut postupak likvidacije, oslobađaju se obaveze plaćanja članarine, počev od dana pokretanja postupka likvidacije.\nu slučaju elementarne nepogode ili tehničko-tehnološke nesreće koje su onemogućile ili otežale poslovanje člana Komore, počev od meseca u kome je podnet zahtev za odobravanje popusta, do kraja kalendarske godine;\npreduzeća za profesionalnu rehabilitaciju i zapošljavanje osoba sa invaliditetom, počev od meseca u kome je podnet zahtev za odobravanje popusta, do kraja kalendarske godine;\nOva odluka stupa na snagu narednog dana od dana objavljivanja u "Službenom glasniku Republike Srbije", a primenjuje se od 1. januara 2022. godine."\nČlanak objavljen: 25/12/2021


Zorana Mihajlović - prva "cenzurisana" ministarka\nFoNet | 10. dec 2016.\nU saopštenju Ekspresa se objašnjava da se o intervjuu Zorane Mihajlović razgovaralo na nekoliko kolegijuma, uz prisustvo Miljuša i više drugih ljudi.\n„I upravo je na tim kolegijumima Miljuš rekao da je obećao intervju Mihajlovićkinom portparolu Sveti Marjanoviću“, napominje se u saopštenju.\nRedakcija Ekspresa dodaje da je „na istim kolegijumima postavljeno pitanje – zašto bismo mi radili PR ministarki, pogotovo što su je novine ionako pune (Sveta dobro radi svoj posao)“.\n„I na istom mestu je vlasnik Ekspresa, pred svim svedocima, rekao Miljušu da sačeka sa intervjuom“, tvrdi redakcija Ekspresa i poziva Miljuša da objasni „kako se, posle svega toga, pojavio intervju u pripremi“.\nRedakcija, takođe, poziva i da se u dokumentaciji proveri koliko je brojeva, posle tog „cenzurisanog“, Miljuš potpisao, kao glavni urednik.\n„A, kada je reč o Zorani Mihajlović, i njenom ‘iznenađenju’ zbog ‘stopiranja intervjua’, nemamo šta da kažemo, osim da nam je drago što je, uz pomoć Cenzolovke, postala ‘žrtva’, i prva ‘cenzurisana’ ministarka u Srbiji.\nValjda će joj to pomoći u daljoj promociji“, predviđa redakcija Ekspresa.\n„Isto tako, reč nećemo“ o Miljušu i njegovom nekadašnjem pomoćniku Milošu Gariću, dodaje redakcija Ekspresa, koja smatra da su oni „sami sve rekli“.\n„Vlasnici imaju prava da odlučuju o svojim novinama“, poručuje redakcija Ekspresa i ocenjuje da je „popriličan nonsens tvrditi da je Zorana Mihajlović, žena na vlasti, cenzurisana“.\n„Uostalom, kupite novine, i kada nađete da je jedan dan bez nje prošao, zovite nas. I ozbiljno izgrdite“, navodi se na kraju odgovora redakcije Ekspresa, povodom teksta na portalu Cenzolovka.\nOvaj portal je u četvrtak, 8. decembra, pod naslovom „Cenzura u vrhu vlasti:vlasnik Ekspresa zabranio intervju sa Zoranom Mihajlović“, objavio da je Veselinović „lično zaustavio intervju“.\nCenzolovka precizira da se to dogodilo dva dana uoči broja od 9. septembra i prenosi izjavu tadašnjeg glavnog urednika Branka Miljuša da je odlučio da posluša vlasnika, ali i da kaže da „tamo više neće da radi“.\nIntervju nije objavljen, a on je dao ostavku i otišao iz Ekspresa, podseća Cenzolovka i citira izjavu ministarke Mihajlović da je „veoma neprijatno iznenađena time da je intervju stopiran“.\nCenzolovka opisuje Veselinovića kao veoma uticajnu ličnost na medijskoj sceni poslednjih godina, koju su neki tabloidi nazvali „marketinški mag“ ili „naslednik Dragana Đilasa na tržištu oglašavanja“.\nU medijima je pominjan i kao visoki funkcioner vladajuće Srpske napredne stranke i, prema nedeljniku Vreme, „stari drug Aleksandra Vučića“.\nKada je Miljuša pozvao da bude glavni urednik Ekspresa, Veselinović mu je obećao da se neće mešati u uređivačku politiku, što je bio i Miljušev uslov da posao prihvati, piše Cenzolovka.\nPrema navodima portala, vlasnik ovog nedeljnika je ovog puta imao drugačiju poruku – „pripremljeni intervju sa Zoranom Mihajlović ne sme da se objavi“.\n← Uvođenje cenzure kroz zakonska vrata\nŠef deska RTV tvrdi da nema cenzure, ali odbija da odgovori na pitanje novinarke koja je zbog cenzure dala otkaz →


Predsjednik ACI EUROPE: Povećanje aerodromskih naknada u svijetu je neizbježno | Aktuelno\nIpak, na nekim tržištima, uključujući Francusku i Irsku, kako je rekao, regulatori nastavljaju da vrše pritisak da se snize aerodromske takse.\nU kontekstu finansijski oslabljenih aerodroma koji se i dalje suočavaju sa nižim prihodima tokom oporavka i koji su sada pogođeni visokom inflacijom troškova, povećanje aerodromskih naknada u Evropi je neizbježno. To je, sa 32. godišnjeg kongresa i Generalne skupštine ACI EUROPE, koja se održava u Rimu, poručio predsjednik ove organizacije, Havijer Marin, saopšteno je iz Aerodroma Crne Gore (ACG).\n“Svaka kompanija mora preduzeti neophodne korake da očuva održivo poslovanje. Kako avio-kompanije povećavaju cijene karata putnicima dok se oporavljaju, tako i aerodromi moraju biti u mogućnosti da povećaju naknade svojim klijentima”, zaključio je on.\n“Vidimo da veliki broj regulatora još uvek ignoriše i dinamiku konkurencije na aerodromima i našu ekonomsku realnost. Finansijska je obmana da aerodromi mogu da nastave da trpe ove gubitke, a da ipak ulažu u budućnost. Regulatori još prečesto miješaju interes avio-kompanija sa interesom potrošača – na račun aerodroma. Da li ozbiljno vjerujete da ako aerodromi besplatno koriste svoje objekte, avio kompanije bi zaista snizile cijene karata koje naplaćuju putnicima?”, upitao je Marin.\nKako su saopštili iz ACG, on je stoga pozvao institucije Evropske unije i regulatorna tijela da rade sa industrijom kako bi vazduhoplovna politika omogućila snažno i održivo resetovanje za cijeli sektorski ekosistem.\nMarin, koji je generalni direktor – Aerodromi za AENA-u i nadgleda 47 aerodroma širom Španije, osvrnuo se na rješavanje nedostatka osoblja i ozbiljnih poremećaja koje su pretrpjeli putnici nekoliko evropskih tržišta.\n“Osnovni uzrok je kombinacija snažnijeg porasta potražnje od očekivanog, uz veoma zategnuta tržišta rada – što utiče ne samo na aerodrome već i na sve aktere u avijaciji, uključujući avio-kompanije, zemaljske službenike, policiju i graničnu kontrolu”, objasnio je on.\nGlavni među negativnim rizicima za aerodrome ostaje pandemija i moguća pojava nove varijante virusa.


Danas nastavak pretresa | Republika Srpska\nNaslovna Vijesti Danas nastavak pretresa\nDanas nastavak pretresa\nPred sudom u Londonu danas će biti nastavljen glavni pretres o zahtjevu Srbije za izručenje nekadašnjeg člana Predsjedništva BiH Ejupa Ganića, koga Beograd optužuje za ratni zločin nad pripadnicima JNA u Dobrovoljačkoj ulici u Sarajevu 1992. godine. Svjedoci odbrane juče su tvrdili da je politički motivisan zahtjev Srbije za izručenje Ganića i da mu suđenje u Beogradu ne bi bilo pošteno.O tome su najviše govorile dvije svjedokinje odbrane – novinarka Radija „Slobodna Evropa“ Gordana Knežević, koja je 1992. godine bila zamjenica urednika sarajevskog lista „Oslobođenje“ i predsjednica Helšinskog odbora za ljudska prava u Srbiji Sonja Biserko.\nNa pitanje advokata Ganićeve odbrane Edvarda Ficdžeralda da li misle da je zahtjev Srbije za izručenje politički motivisan, one su odgovorile potvrdno, te ustvrdile da Beograd želi da dokaže da su Bošnjaci, a ne JNA, izazvali rat u BiH.\nKneževićeva i Biserko izjavile su da moguće suđenje Ganiću u Beogradu ne bi bilo fer i pošteno, da bi bilo političkih uticaja i da bi se svjedoci, posebno oni iz BiH, plašili da dođu zbog straha da i sami ne budu uhapšeni.\nOne su ocijenile i da mediji u Srbiji Ganića već tretiraju kao ratnog zločinca.\nTužilaštvo nije unakrsno ispitivalo svjedoke odbrane, ali je kao svog svjedoka izvelo zamjenika javnog tužioca za ratne zločine Srbije Milana Petrovića, koji je nastojao da dokaže da je rad Suda za ratne zločine potpuno objektivan i nezavisan.\nGlavni pretres, koji traje od 5. jula, trebalo bi da bude okončan sutra, prenio je Bi-Bi-Si.\nGanić je uhapšen 1. marta na aerodromu Hitrou u Londonu na osnovu potjernice koju je Srbija raspisala za njim i još 18 lica iz BiH zbog napada na kolonu JNA u Sarajevu 3. maja 1992. godine. Prema podacima Centra javne bezbjednosti Istočnog Sarajeva, u napadima 2. i 3. maja ubijena su 42, a ranjena 73 pripadnika JNA, dok ih je 215 zarobljeno.\nDeset dana nakon hapšenja pušten je iz ekstradicionog pritvora uz kauciju od 300.000 evra i zabranu napuštanja Velike Britanije do odluke suda o njegovoj ekstradiciji. Protekla četiri mjeseca proveo je u kućnom pritvoru.\nVijeće za ratne zločine Višeg suda u Beogradu pokrenulo je u decembru 2008. godine istragu protiv Ganića zbog sumnje da je neposredno, zajedno sa drugim licima, suprotno konkretnim sporazumima o mirnom povlačenju jedinica JNA iz BiH, izdavao naređenja za napade na objekte JNA u Sarajevu – vojnu bolnicu, Dom JNA, kolonu sanitetskih vozila i vojnu kolonu u Dobrovoljačkoj ulici.


NovaEnergija.net » memorija memorija – NovaEnergija.net\nHome Tags Posts tagged with "memorija"\nOva aplikacija štedi megabajte i smanjuje vaš račun za telefon\nKompanija “Google” radi na novoj aplikaciji koja se zove “Triangle” , koja će pomoći korisnicima da sačuvaju dragocene megabajte mobilnog interneta. Portal Next web piše da će “Triangle” omogućiti potpunu…\nMemorija telefona se vrlo brzo puni, najčešće zbog gomile aplikacija, fotografija, muzike i drugih fajlova. Ukoliko vam se često pojavljuje obaveštenje o nedostatku memorije, savetujemo vam da poslušate trikove u…\nUvek smatramo da su za pamet potrebne velike stvari i da inteligenciju morato trenirati na poseban način. Zapravo Daily entertainment otkriva da vas i neke naizgled nevažne stvari, takoreći sitnice,…\nPod okriljem kineskog brenda Leagoo predstavljen je T1 Plus telefon koji je, kako njegovi tvorci kažu, namenjen ženama. Iako bi neko možda rekao da je uređaj od 5,5 inča preveliki…\nKako tehnologija napreduje, tako raste i naša potreba za sve većom memorijom. Slike koje proizvode kamere su veće nego ikad pre, video kamere snimaju više frejmova po sekundi na većoj rezoluciji…\nNikada dovoljno memorije kada su u pitanju pametni telefoni. Fotografije, video snimci, aplikacije, muzika… A, gde je sve ono na šta obično ne obraćamo pažnju, aplikacije koje ne koristimo, fotografije…


NAJAVA: „Dani Crne Gore u Zagrebu – Kreativna Crna Gora“ od 5. do 13. februara\nDatum objave: 04.02.2019 17:05 | Autor: MVP\n„Dani Crne Gore u Zagrebu – Kreativna Crna Gora“ u okviru kojih će biti organizovano niz privredno-kulturnih i promotivno - turističkih događaja biće održani u Zagrebu od 5. od 13. februara.\nManifestacija, čiji je domaćin Evropski dom u Zagrebu, počeće otvaranjem izložbe Udruženja likovnih umjetnika Crne Gore pod nazivom „26>41“ i predstavljanjem proizvoda Kreativnih industrija. Izložbe će biti otvorene za javnost tokom cjelokupnog trajanja programa.\nTokom manifestacije biće prezentovani razvojni potencijali Glavnog grada, vinske ceste Podgorice i turistička ponuda sjevernog, centralnog i južnog regiona Crne Gore, uz raznovrstan kulturno-umjetnički program.\nPlanirani su i bilateralni susreti ministara kulture, gradonačelnika Podgorice i Zagreba, državnih sekretara ministarstava vanjskih poslova i pomoćnika ministara turizma. U saradnji Privredne komore Crne Gore i Hrvatske gospodarske komore, biće održan i poslovni forum privrednika dvije države.


Korona virus: Jedan smrtni slučaj u Srbiji, Džonson pozvao zemlje na zajedničku borbu, papa Franja poručio - mislite na najranjivije - Ozonpress :: internet portal\nHolandski ministar Mark Rut upozorenje o drugom talasu u Holandiji rekavši „da su brojke strašne“.\nĐuzepe Konte, premijer Italije, koja je postala globalni simbol krize, izjavio je da pandemija vladama širom sveta nudi „priliku za kolektivnu obnovu“.\n„Postoji ozbljan rizik za stanovnike koji žive u susednim regijama“, rekao je Ilja, pozvavši vlasti da stave zdravlje Španaca na prvo mesto i uvedu delimičnu zabranu kretanja za ceo grad.\nŠpanija i mnoge druge zemlje Evrope „udario“ je drugi talas pandemije u poslednjih nekoliko nedelja.\n„Evropske zemlje beleže veći broj zaraženih, ali i manji broj preminulih starijih osoba, što će se u nekom trenutku promeniti“, rekao je doktor Majk Rajan, šef tima za vanredne siuacije u SZO.\n„Zatvaranje gradova su poslednja opcija i ako mislimo da smo se ponovo vratili na staro, moramo da se otreznimo“, rekao je doktor Rajan ispred predstavništva SZO u Ženevi.


Politika: Vučić: Donosiću odluke u interesu Srbije, a ne zapada i istoka; Država čini sve da građani što manje osete krizu - BalkaniYUm.TV '); } //]]>\nVučić: Donosiću odluke u interesu Srbije, a ne zapada i istoka; Država čini sve da građani što manje osete krizu\nBEOGRAD - Predsednik Srbije Aleksandar Vučić rekao je danas da je Srbija donela svoje zaključke o sukobu u Ukrajini i sankcijama Rusiji na Savetu za nacionalnu bezbednost i da ne želi da se obazire na tvrdnje jednih ili drugih političara o tome hoće li uvesti sankcije Rusiji ili ne\nO nagađanjima kada će i da li će uvesti sankcije, kaže nije govorio ni senator (Kris) Marfi kako je u medijima protumačeno njegovo (Marfijevo) pisanje na ličnom blogu o razgovoru sa Vučićem, već se govorilo o drugoj temi.\n"Takvu izjavu dobićete i od američke delegacije, a bilo je više od 20 ljudi na sastanku", rekao je Vučić, odgovarajući na novinarsko pitanje o tome kako je u Srbiji glavna tema uvođenje sankcija Rusiji.Vučić je rekao da će o sankcijama Rusiji više govoriti 6. maja, ali da ima onih koji nemaju odgovornost i sa lakoćom govore o tome, jer ih ne interesuje da li će Srbija sutra imati da jede i da li će moci da preživi.\nNema prijateljstva u međunarodnoj politici, večni su samo interesi, rekao je Vučić i ukazao da treba da gledamo svoju zemlju.\nOn je ukazao da je u pitanju svetski sukob, i politički i ekonomski i da stižu veoma sofisticirani pritisci i pretnje.\n"Molim ljude da razumeju i vide koliko se država bori dnevno da sačuva životni standard i da ne primete šta se dešava", poručio je Vučić.\nOn je istakao da Srbija mora da vodi odgovornu politiku, politiku razvoja i napretka, i da se rukovodi isključivo svojim interesima.Predsednik Srbije poručio je da će donositi odluke odluke u skladu sa interesima Srbije i njenih građana, a ne u interesu zapadnih i istočnih ambasada.\n''Baš me briga i za Amerikance, Ruse, Evropljane i za sve ostale. Donosiću odluke u skladu sa interesima Srbije makar sam na svetu ostao, izabran sam i tako ću ovih pet godina da donosim odluke, u korist Srbije i njenih građana'', rekao je Vučić novinarima.\nNa pitanje TV N1 o navodima iz autorskog teksta američkog senatora Krisa Marfija, koji je nedavno posetio Beograd, da mu je Vučić rekao da ga pozove za 60 dana i proveri da li je učinio ono što mu je rekao da će učiniti, predsednik Srbije je kazao da je Marfi precizno preneo njegove reči, ali da to nije imalo nikakve veze sa sankcijama Rusiji.\n''To nije imalo ama baš nikakve veze sa sankcijama. Niti je u tom delu razgovor bio o sankcijama, ticalo se jednog specifičnog projekta'', naveo je Vučić.\n''Računam da biste vi bili najsrećniji da uvedem sankcije danas, na tome insistiraju svi koje ste podržavali tokom kampanje, pa i vaš vlasnik. Svi insistirate na sankcijama, a meni biste držite moralne pridike valjda što ih nisam uveo ili što ću da ih uvedem za još dva meseca'', kazao je Vučić i naveo je da se pominjanje dva meseca odnosilo na ''nešto sasvim drugo''.\nOcenio je da politički akteri ne razumeju kolika je velika opasnost sve što se oko nas dešava navodeći da svi, i s leva i s desna pokušavaju da, kako kaže, na brutalan politički način iskoriste užasnu situaciju umesto da se zajednički, ujedinjeno i jedinstveno čuva zemlja.\n'''Niko se tu ne sekira, niko sa desna se ne sekira ukoliko uvedemo sankcije, oni bi se radovali i rekli da oni ne bi nikad. A ovi drugi, koji su za sankcije, se takođe nadaju da nećemo da uvedemo da bi mogli da idu po zapadnim ambasadama i da govore da su partneri i da oni dođu na vlast'', rekao je Vučić.Predsednik Srbije izjavio je da Srbija izvozi oružje svugde gde je dozvoljen krajnji korisnik (''end user'') i naveo da je Srbija isporučivala mine zemljama kao što je Poljska koja je, kako kaže, legitiman i legalan krajnji korisnik.\nVučić je to rekao novinarima na pitanje otkud srpske mine na ukrajinskom ratištu proizvedene 2018.godine uz konstataciju novinara da je Vučić tvrdio da je Srbija poslednji put, ne direktno, izvezla mine Ukrajini, 2016.godine.\nNaglasio je da od isporuka mina živi nekoliko srpskih fabrika, Valjevo i Čačak, i nekoliko drugih fabrika koje, kaže, moraju da obezbede barut i sve drugo što je potrebno, kao što je fabrika u Lučanima i drugim mestima.\n''Vi u stvari hoćete da nam zabranite da se bavimo proizvodnjom oružja , eksploziva, da izvozimo. Nije to proizvodnja cipelica za baletane, to je oružje, ne razumem šta hoćete od nas'', rekao je Vučić u Batajnici gde je prisustvovao prikazu sposobnosti Vojske Srbije "ŠTIT 2022" na Vojnom aerodromu "Pukovnik-pilot Milenko Pavlović".\nUpitao je da li se Srbiji prebacuje što je jedina zemlja koja neće da daje oružje nijednoj strani i koja se ponaša na najodgovorniji i najozbiljniji način, želi prestanak rata, a ne nastavak sukoba.\n''Jel nam to zamerate pa ste setili da ima mina koje smo dali Poljskoj kao konačnom ''end user'', pa je to završilo u Ukrajini, Ne razumem šta je smisao tog pitanja'', rekao je Vučić.\nNemam prevelikih očekivanja od razgovora u Berlinu\nOd susreta sa nemačkim kancelarom Olafom Šolcom očekujem da saslušam primedbe na ponašanje Srbije i da imam priliku da kažem stav Srbije, rekao je Vučić.\nOn je na pitanje novinara šta se može očekivati od razgovora u Berlinu gde je pozvan i premijer privremenih prištinskih institucija Aljbin Kurti, ali i specijalni izaslanik EU Miroslav Lajčak rekao da nema šta dobro da se očekuje i da nema prevelika očekivanja.\n"To je sve, ni loše ni dobro. Dobra prilika da ćemo imati neko vreme da iznesemo stavove, ali nećemo promeniti stav Nemačke ni oko KiM, a ni oko sankcija", rekao je Vučić.\nUkazao je da situacija što se tiče KiM nije dobra, i da sve ide ka tome da Srbi odande budu oterani a da Srbija prizna kosovsku nezavisnost.\n"Veliki sam skeptik u tom pogledu", rekao je Vučić.\nOn je dodao i da ima veliku strepnju ne samo zbog neodgovornosti i neozbiljnosti Kurtija, već više zbog mnogih na zapadu koji podržavaju takvu politiku.\nSituacija na KiM je dramatična, a srpski narod pod snažnim pritiskom, jer mnogi situaciju u Ukrajini hoće da iskoriste da bi uticali na Srbe da nešto prihvate.\n"Nemamo šta dobro od razgovora o KiM da očekujemo jer i ne razgovaramo, ne svojom željom već željom onih koji ne žele da primene ni ono što su potpisali pre devet godina. Niko njih i ne tera, ali teraju nas, od tablica do svega drugog što je sporedno u Briselskom sporazumu. A ono što je važno i ne pominju ili daju objašnjenje da će se o tome govoriti nekada", naveo je Vučić.\nOn je ocenio da je u pitanju pokušaj da se završi posao, da se Srbi sa KIM proteraju ili nateraju da prihvate nezavisnost i da Srbija prizna nezavisnost.\n"To ne možemo da ispunimo. Veliki sam skeptik, iako podržavam stvarni dijalog. Danas sa Kurtijem taj dijalog ne postoji", ocenio je Vučić i dodao i da je vreme naređivanja prošlo.


Mihajlović: Prvi letovi iz Lađevaca ove godine - Ozonpress :: internet portal\nPotpredsednica vlade i ministarka građevinarstva, saobraćaja i infrastrukture Zorana Mihajlović najavila je danas da će u ovoj godini na vojnom aerodromu Lađevci početi da se odvijaju i civilni letovi.\nOna je istakla da aerodrom Morava ima fantastičan položaj i da se trenutno radi na njegovoj konverziji iz vojnog u vojno-civilni aerodrom, što će biti učinjeno do leta ove godine.\nMnogo je već urađeno na tom aerodromu, a potrudićemo se da u martu dogovorimo i sa Ministarstvom odbrane sve što je potrebno da donesemo određene odluke na vladi. Aerodrom Nikola Tesla će dati aerodromu „Morava“ dodatnu opremu, dok će Direktorat civilnog vazduhoplovstva obaviti svoj deo posla kako bi civilni letovi mogli da se realizuju već ove godine. Pokretanje ovog aerodroma je važno za pokretanje privrede ali i za razvoj turizma u ovom delu Srbije. Sve što radi ova vlada je zbog jedne stvari – da podignemo konkurentnost privrede Srbije i svakog regiona, odnosno da se bolje živi. A bolje će se živeti ako imamo infrastrukturu za putnički, železnički i vazdušni saobraćaj, rekla je Mihajlović.\nPomoćnik ministra za vazdušni saobraćaj Zoran Ilić rekao je da aerodrom već može da funkcioniše u C kategoriji, odnosno mogu da sleću letelice do 100 putnika, kao i letelice za kargo prevoz. Ilić je kazao da aerodrom treba da bude operativno osposobljen i da će zatim biti ponuđen aviokompanijama. Ilić je podsetio da kroz taj deo Srbije treba da prođe i Koridor 11, kao i da će jedan krak autoputa biti prema Kruševcu tako da će aerodrom u Lađevcima imati dobru saobraćajnu vezu.\nZa taj aerodrom su zainteresovani mnogi gradovi i opštine – Kragujevac, Čačak, Požega, Arilje, Ivanjica, Raška, Novi Pazar, Vrnjačka Banja, Trstenik i Kruševac. Do sada je završena prva faza radova na tom aerodromu, obnovljena je aerodromska pista, sagrađen novi kontrolni toranj, pristanišna zgrada i tehno-ekonomski blok, što je omogućilo da sa aerodroma mogu da polete manji avioni i kargo letelice do 20 tona tereta.\nU rekonstrukciju aerodroma do sada je uloženo oko 30 miliona evra.\npulsar 11/02/2015 u 19:09 Odgovorite\nRadice isti kao i onaj aerodrom u Nisu, nece Beograd da dopusti da neko drugi osim njih uzima pare. U ovoj jadnoj zemlji postoji samo Beograd i nista vise.\nPantovic erlajns 11/02/2015 u 22:36 Odgovorite\nMislio sam da je Vučić ovoj očitao lekciju i da joj je rečeno da u javnost izađe samo kada ima nešto suvislo da kaže. Kod ovih naprednjaka je sve nešto u budućem vremenu, sve nešto biće ove godine, iduće godine. Ajde jednom da nešto bude u sadašnjem vremenu a da nije smanjenje plata i penzija.\nNikola 12/02/2015 u 09:37 Odgovorite\nAerodrom u Nisu grad mora da subvencionise da bi osvario bilo kakve civilne letove, tako je subvencionisa jednu italijansku niskobudzetnu avio kompaniju koja ih je na kraju zavrnula i nije ispunila sve letove sa aerodroma. Sto se tice kargo letova ne vidim neke prevelike izvoznike u ovom regionu osim mozda uni promet tako da cemo tu mozda istovarati nesto kineskih kontejnera. Dok se aerodrom otvori naprednjaci ce da uniste i ovo malo privrede sto je ovde ostalo.\nDane 13/02/2015 u 10:51 Odgovorite\nDokle više ova američka službenica da mlati umesto da ide kući i kuva pasulj? Kako ne vidi da niko živi ne može da je smisli osim ovih što ih zapošljava.


Sveti Arhijerejski Sabor SPC je u svojoj „Poruci o Kosovu i Metohiji nedvosmisleno potvrdio višedecenijski stav SPC da je očuvanje KiM u sastavu Srbije najvažniji nacionalni zadatak za sve nas danas, a posebno za državnu vlast u Srbiji.\nSaopštenje povodom Poruke SPC o KiM, potpisuju Boško Obradović, Dragan Todorović, Dragana Trifković i Milan Stamatović:\nMi pozdravljamo ovu poruku i smatramo da je ona obavezujuća za sve državne organe. Smatramo da svako ko bi se oglušio o ovu poruku Svetog arhijerejskog sabora ne samo da bi se oglušio o SPC, već bi se odricanjem od KiM zarad puta Srbije u EU praktično ispisao iz srpske istorije.\nPodsećamo da se Radna grupa za KiM obraćala Srpskoj pravoslavnoj crkvi sa molbom i mišljenjem da je u ovom trenutku stav Crkve po pitanju Kosova i Metohije presudan da se spreči potpisivanje pravno-obavezujućeg sporazuma sa lažnom državom Kosovo, što praktično znači priznanje tzv. nezavisnog Kosova. SPC je nacionalna institucija u koju srpski narod ima najveće poverenje i zato nas ova Poruka sa zasedanja Svetog arhijerejskog sabora raduje. Ako je bilo ko u srpskom državnom vrhu imao ideju da potpiše pravno-obavezujući sporazum i tzv. nezavisnom Kosovu omogući stolicu u UN – nadamo se da se posle ove poruke SPC neće usuditi na tako nešto.\nObjavljeno 12. maja 2018. by Ivan MiljkovićU kategoriji SaopštenjaTagged Dveri, Radna grupa za KiM, SPC\n4. aprila 2020., 06:47


NI KORONA IM NIŠTA NE MOŽE: DRVNI SEKTOR U BIH NASTAVIO TREND RASTA IZVOZA I U PRVA DVA MJESECA OVE GODINE | Hayat.ba\nNI KORONA IM NIŠTA NE MOŽE: DRVNI SEKTOR U BIH NASTAVIO TREND RASTA IZVOZA I U PRVA DVA MJESECA OVE GODINE\nDrvni sektor BiH u prva dva mjeseca ove godine ostvario je izvoz u vrijednosti od 215.159.551 KM, što je za 6,1 posto više nego u istom periodu prošle godine, te dobar pokazatelj imajući u vidu da su i u prva dva mjeseca prošle godine ostvareni dobri izvozni rezultati.\nNa sjednici Skupštine Asocijacije drvne industrije i šumarstva Vanjskotrgovinske komore BiH istaknuto je da je pokrivenost uvoza izvozom bila 347,1 posto.\nKompanije su, kako je konstatovano, uložile velike napore kako bi održale proizvodnju, uglavnom sačuvale zaposlene i ostvarile dobre izvozne rezultate. Zbog značajnog porasta cijena sirovina i repromaterijala, kompanije će morati usklađivati prodajne cijena gotovih proizvoda, ali vodeći računa da budu konkurentne.\nIzvoz drvnog sektora u prošloj godini iznosio je 1.312.850.909 KM ili 1,3 posto manje nego u 2019., što je dosta dobro kada se imaju u vidu sve poteškoće s kojima su se privrednici suočavali. Namještaj je u ukupnom izvozu učestvovao sa 44,1 posto ili 578.769.599 KM, što je za 3,1 posto više nego 2019.\nUvoz drvnog sektora lani je iznosio 377.596.476 KM ili 11,9 posto manje nego prethodne godine, a pokrivenost uvoza izvozom je bila 347,7 posto.


Raspisan konkurs za sudije u Osnovnom sudu – Sandzaklive najnovije vijesti iz Sandžaka\nobjavio sandzaklive 27. Septembra 2021., 13:29\nVisoki savet sudstva raspisao je konkurs za izbor troje sudija u Osnovom sudu u Novom Pazaru, saznaje radio Sto plus.\nKonkurs je objavljen u Službenom glasniku 24. septembra i traje 15 dana.\nodsećamo da je VSS početkom godine Skupštini Srbije, a po sprovedenom konkursu, predložio Ivonu Minić, Minelu Muratović, Aladina Madžovića i Munira Jusovića za nove sudije Osnovnog suda u Novom Pazaru.\nMeđutim, prilikom rasprave o njihovom izboru u republičkom parlamentu narodna poslanica Srpske napredne stranke Jelena Žarić Kovačević je, bez obrazloženja, osporila kandidature Madžovića i Jusovića zbog čega oni u danu za glasanje nisu izabrani.\nDanas je 28. septembar – Međunarodni Dan Bošnjaka…DruštvoDanašnji dan, 28. septembar, obilježava se kao Dan Bošnjaka. Na saboru, koji je održan u Sarajevu, 27. i 28. septembra 1993. godine, usvojena je Dekla…


Nosač aviona Šarl de Gol prelazi u Persijski zaliv - Sputnjik Srbija\n18:13 04.12.2015 (osveženo 18:18 04.12.2015) Preuzmite kraći link\nFrancuski nosač aviona Šarl de Gol, koji se nalazi u Istočnom Sredozemlju radi operacija protiv terorističke organizacije DAEŠ (takozvana Islamska država), tokom narednih nekoliko dana će zauzeti poziciju u Persijskom zalivu, rekao je predsednik Francuske Fransoa Oland, a prenosi Frans pres.\n„Za nekoliko dana ćete ući u novu zonu razmeštanja“, rekao je Oland obraćajući se posadi broda.\nPrema njegovim rečima, Šarl de Gol će preuzeti komandovanje u okviru međunarodne koalicije za borbu protiv DAEŠ-a.\nRanije je saopšteno da je predsednik Francuske Fransoa Oland stigao na francuski nosač aviona Šarl de Gol u Istočnom Sredozemlju.\nOčekuje se da će predsednik Francuske učestvovati u komandnom brifingu, da će razgovarati s pilotima i tehničarima, kao i da će se obratiti personalu nosača aviona i gledati kako lovci lete da izvršavaju zadatke.\nnosač aviona Šarl de Gol, Fransoa Oland, Sredozemno more, Francuska


RTS :: Vučić nemačkim kompanijama: Dobrodošli ste u Srbiju\nEkonomija Vučić nemačkim kompanijama: Dobrodošli ste u Srbiju\nutorak, 22. okt 2019, 19:54 -> 20:10\nNemačke kompanije i privrednici dobrodošli su u Srbiju, rekao je predsednik Srbije Aleksandar Vučić, dodavši da ćemo biti spremni da čujemo i radimo na rešavanju svakog eventualnog problema. Srbija je ostvarila veliki napredak u ekonomskim, političkim i zakonodavnim reformama i postala privlačna destinacija za strane investitore, posebno Nemačke, ocenio je ministar za privredu i energetiku Nemačke Peter Altmajer.\n"Nismo uvek efikasni ali uvek dajemo sve od sebe da rešimo neki problem", istakao je Predsednik Srbije.\nSrbija je ostvarila veliki napredak u ekonomskim, političkim i zakonodavnim reformama i postala privlačna destinacija za strane investitore, posebno nemačke, ocenio je ministar za privredu i energetiku Nemačke Peter Altmajer na okruglom stolu ''Saradnja sa kompanija sa lokalnom samoupravom ili Vladom''.\nAltmajer je na skupu u Palati Srbija, kojem je pored predsednika Vučića, predsednik Privredne komore Marko Čadež, kao i nemački i srpski privrednici, rekao da Nemačka i Srbija žele da intenziviraju svoje odnose i da to mogu, pre svega, da postignu kroz privrednu saradnju.\n''Srbija ima veliki rast. To što me danas prati brojna delegacija nemačkih privrednika, ali i predstavnika najvećih stranaka u vladajućoj koaliciji i brojnih odbora u Bundestagu, govori da je Srbija mnogo učinila na ekonomskom i političkom planu'', rekao je Altmajer.\nNemački ministar je rekao da su on i članovi delegacije imali odlične bilateralne razgovore sa srpskim zvaničnicima, kao i da je predsedniku Vučiću preneo pozdrave nemačke kancelarke Angele Markel.\nPredsednik PKS-a Marko Čadež pozvao je nemačke privrednike da govore o problemima sa kojima se susreću u Srbiji, kako bi se oni što pre rešili.\n"Smatram da je ta brojka duplo veća, jer postoje srpska preduzehca koja dostavljaju robu tim preduzećima, isto tako, nemačko tržište je za nas jako važno, a to samo pokazuje kako su dobro umrežene naše ekonomije", podvukao je Čadež.\n(četvrtak, 24. okt 2019, 08:23) - anonymous [neregistrovani]\n(sreda, 23. okt 2019, 20:38) - Djinka [neregistrovani]\n(sreda, 23. okt 2019, 17:39) - miki [neregistrovani]\n(sreda, 23. okt 2019, 17:17) - anonymous Mira [neregistrovani]\n(sreda, 23. okt 2019, 09:15) - tale [neregistrovani]\n(sreda, 23. okt 2019, 08:50) - Lazar [neregistrovani]\n(sreda, 23. okt 2019, 08:47) - Dana [neregistrovani]\n(sreda, 23. okt 2019, 07:28) - Lek Galenika [neregistrovani]\n(sreda, 23. okt 2019, 06:11) - anonymous [neregistrovani]\n(utorak, 22. okt 2019, 22:48) - Filozof [neregistrovani]


Tanjug 27. maja 2021. 09:35\nLONDON – Muzej nauke u Londonu i biblioteka Univerziteta u Kembridžu potvrdili su da su nabavili veliku kolekciju predmeta koji su pripadali fizičaru Stivenu Hokingu (1942-2018), od njegovih invalidskih kolica, do značajnih radova iz teorijske fizike i scenarija za njegovo pojavljivanje u emisiji TV-serije „Simpsonovi“.\nCelokupan sadržaj Hokingovog kabineta u Kembridžu koji je on koristio poslednjih 16 godina života, njegova oprema za komunikaciju, suveniri, opklade koje je sklapao u naučnim raspravama i kancelarijski nameštaj, biće sačuvani kao deo zbirke koja pripada grupi Muzeja nauke, prenosi AP.\nOdabrani predmeti biće izloženi u londonskom muzeju početkom sledeće godine, a zvaničnici muzeja se nadaju da će organizovati putujuću izložbu po Velikoj Britaniji pre nego što je postave kao stalnu u Londonu.\nHokingova deca, Lusi, Tim i Robert, rekla su da su zadovoljna što će delo njihovog oca biti sačuvano za javnost narednih generacija.\n„Moj otac bi time bio veoma zadovoljan, a mislim da bi možda u isto vreme, ali samo malo, bio zapanjen činjenicom što će postati deo istorije nauke, uz velike naučnike čijem se radu zaista divio“, rekla je Lusi Hoking, navodi AP.\nHokingova ogromna arhiva naučnih radova i ličnih dokumenata, uključujući prvi nacrt njegovog bestselera „Kratka istorija vremena“ (A Brief History of Time) i prepiska s vodećim naučnicima, ostaće u biblioteci Univerziteta Kembridž.\nTo što je Kembridž dobio arhivu od 10.000 stranica znači da će se Hokingovi radovi pridružiti radovima Njutna i Čarlsa Darvina u biblioteci tog univerziteta, gde će uskoro biti dostupni javnosti.\nHoking je doktorirao na Kembridžu, a kasnije je na tom univerzitetu postao profesor matematike u zvanju koje je pre njega imao i Isak Njut od 1669. do 1702. godine.\nS bolešću motornih neurona koja mu je potvrđena u 22 godini i prognozom da mu je ostalo samo nekoliko godina života, Hoking je živeo decenijama, a umro je 2018. u 76. godini.\nNjegov rad na tajnama svemira, vremena i „crnih rupa“ okupirao je maštu milionima ljudi, a njegove popularne naučne knjige učinile su ga slavnom ličnošću i izvan okvira naučne zajednice.\nHolivud je njegov život ovekovečio u biografskom filmu „Teorija svega“ (The Theory of Everything) iz 2014. godine.


Najviše novca potrošimo na hranu, a najmanje na obrazovanje - CdM\nNajviše novca potrošimo na hranu, a najmanje na obrazovanje\nUkupna lična potrošnja u Crnoj Gori prošle godine iznosila je 133,37 miliona eura od čega se na kategoriju lična potrošnja odnosi 127,94 miliona eura, pokazala je MONSTAT-ova anketa o potrošnji domaćinstava u prošloj godini. Prema rezultatima ankete građani Crne Gore najviše novca su trošili na hranu i bezalkoholna pića, a najamnje što svakako i nije za pohvalu, na obrazovanje.\nDomaćinstva su najviše novca potrošila na hranu i bezalkoholna pića, 39,65 milionaeura, stanovanje, vodu i struju 16,98 miliona i transport 15,48 miliona, dok je najmanje novca potrošeno za obrazovanje, 2,74 miliona eura.\nNa ličnu potrošnju iz sopstvene proizvodnje odnosilo se 5,43 miliona eura. U toj kategoriji, na hranu i bezalkoholna pića se odnosilo 4,6 miliona eura, alkoholna 150,72 hiljade, a ogrijevna drva 675,03 hiljade eura.\nCrnogorska domaćinstva su, kada je riječ o prehrambenim proizvodima, najviše novca mjesečno izdvajala za meso, ukupno 12,44 miliona eura, mlijeko, sir i jaja 9,43 miliona, hljeb i žitarice 6,1 milion, povrće 4,92 miliona i voće 3,01 milion eura.\nDomaćinstva su za duvan u prošloj godini mjesečno izdvajala 3,49 miliona eura, za odjeću 7,34 miliona, a cipele i drugu obuću 5,18 miliona eura. Za električnu energiju je u prosjeku na mjesečnom nivou potrošeno 8,93 miliona eura, čvrsta goriva 2,57 miliona, a za snabdijevanje vodom 1,87 miliona eura.\nPrema podacima Monstata, domaćinstva su prošle godine za telefonske i telegrafske usluge mjesečno trošila oko 7,24 miliona eura, goriva i maziva za vozila 6,9 miliona, a za farmaceutske proizvode 3,19 miliona eura. Na prevoz putnika drumom potrošeno je 3,51 milion eura mjesečno, za proizvode za redovno održavanje stana 1,99 miliona, a za održavanje i popravku vozila 1,42 miliona eura.\nDomaćinstva su u prošloj godini u restoranima, kafićima i slično mjesečno potrošila 5,01 milion eura, za više i visoko obrazovanje 2,48 miliona, a za frizerske, kozmetičke i druge lične usluge 2,3 miliona eura.\nNa godišnjem nivou uzorak je 1,82 hiljade domaćinstava, a svakog mjeseca se bira 19 popisnih krugova, odnosno 152 domaćinstva. U anketi je učestvovalo skoro 1,33 hiljade domaćinstava u Crnoj Gori, što je 72,75 odsto ukupnog broja u uzorku.\nTagovihrana jaja lična potrošnja meso Monstat obrazovanje\n9 Komentara na "Najviše novca potrošimo na hranu, a najmanje na obrazovanje"


Preporučeno područje upotrebe tepisona - Sintelon carpet division\nRaspitajte se za preporučeno područje upotrebe tepisona\nNaravno da je bitno da nam se dopada tepison koji smo odabrali i da se on uklapa u ostatak našeg enterijera. Ali kada kupujete tepison za bilo koji deo svoje kuće, stana ili poslovnog prostora, obavezno se raspitajte za njegovo preporučeno područje upotrebe.\nSvaki tepison je pravljen tako da zadovoljava potrebe određene prostorije, te u zavisnosti od područja upotrebe zavise i mnoge njegove karakteristike. Na primer, ukoliko kupujete tepison za hodnik, preporučljivo je da za ovaj deo prostorije uzmete tepison koji je njemu i namenjen. Tepisoni za hodnike se izrađuju tako da mogu da istrpe veliku frekvenciju prohoda, da se teško habaju i da im boja ostane što duže onakva kakva je bila kada ste ga kupili. Sa druge strane, tepisoni za spavaće sobe bi trebalo da budu meki na dodir, dopadljivi na oko, dok je otpornost tepisona na habanje u drugom planu, jer u spavaćim sobama frekvencija prohoda nije velika.\nUkoliko niste sigurni da li je tepison koji ste odabrali preporučljiv za prostoriju u koju želite da ga postavite, iskoristite servis Pomoć u izboru tepisona za kuću i stan i Pomoć u izboru tepisona za poslovne i javne objekte.


BRNABIĆ: Stranci finansiraju ekološke proteste | Happy BSC portal\nPremijerka Ana Brnabić izjavila je večeras da su se strane organizacije i fondacije u poslednjih godinu i po dana sjatile u Srbiju ne samo da finansiraju ekološke organizacije, već i da učestvuju u njihovom direktnom osnivanju, radu, organizaciji i udruživanju, pa onda i da finansiraju proteste.\nOna je na konferenciji za medije posle sednice Vlade Republike Srbije istakla da nema reči o tome koliko je licemerje stranaca i stranih organizacija i dodala da su najveći finansijeri ekoloških organizacija SAD, Rokfeler fondacija, USAID, Fond za otvoreno društvo, Nacionalna zadužbina za demokratiju i mnogi drugi, iz Velike Britanije Vestminsterska fondacija za demokratiju, Britanski savet, kao i fondacije iz Nemačke i Austrije.\n- Čak ni to ne bi bio problem da su zainteresovani za životnu sredinu i da jačaju demokratiju Srbije. Ne bi bio problem da nemamo ovakvu vrstu licemerja da ti koji finansiraju proteste, napadaju kompanije koje dolaze iz istih tih zemalja, a mi treba da ih branimo i politički slabimo zahvaljujući protestima koje finansiraju. Jel to igra koju treba da igramo? - zapitala je Brnabić i dodala da ovde neki žele i "jare" i "pare" i finansiraju proteste kako bi oslabili i slomili kičmu Aleksandru Vučiću, ali da istovremeno znaju da je on dovoljno posvećen i ozbiljan i da će te projekte izgurati ukoliko misli da su u najboljem interesu Republike Srbije i građana.


SVINJA „POLOŽILA“, NEKA SE SPREMI ČOVEK! Šta se pokušava sa čipovima u mozgu - Naša Borba\nSVINJA „POLOŽILA“, NEKA SE SPREMI ČOVEK! Šta se pokušava sa čipovima u mozgu\nSvinja, pa čovek\nMemorija se već konsoliduje različitim stimulacijama\nUvek je bolje koristiti tradicionalne metode u lečenju ljudi, ali ukoliko se pokaže da je metod Ilona Maska, koji razvija čip koji bi se ugrađivao ljudima u glavu sa ciljem lečenja neuroloških bolesti, superiorniji u pogledu sigurnosti za korišćenje i napretka, onda je to veliki pomak.\nOvako naučni saradnik na Elektrotehničkom fakultetu u Beogradu Andrej Savić, koji je doktorirao upravo na mozak-računar-interfejs tehnologiji (BCI) i koji se već 10 godina bavi neuronaukama, komentariše za Sputnjik najnovije dostignuće kompanije za razvoj nauke „Neurolink“ Ilona Maska.\nOva kompanija predstavila je svinju po imenu Gertruda, koja već dva meseca u mozgu ima računarski čip veličine kovanice, što bi, kako tvrde, moglo da predstavlja prvi korak ka izlečenju bolesti kod ljudi sa istim tipom implanata. Za sada je testiranje čipa na svinjama prošlo bez negativnih efekata, a primena na ljudima tek predstoji.\n„Invazivne metode uvek nose veći rizik od neinvazivnih. Pitanje je kolika se efikasnost za istu primenu može postići invazivnim i neinvazivnim metodama i to treba da pokažu naučne studije. Ako se pokaže da je ova metoda u potpunosti sigurna za korišćenje, da ne nosi nikakva štetna dejstva, a da može načiniti ogroman napredak u smislu funkcije koju može da obezbedi, onda je to veliki pomak. Ali, ukoliko se pokaže da i neinvazivnim metodama može da se postigne sličan nivo funkcionalnosti, onda možda nije dovoljno opravdano koristiti implante“, smatra Savić.\n© FOTO : YOUTUBE/CNETKompanija Neuralink predstavila je svinju po imenu Gertruda koja već dva meseca u mozgu ima računarski čip veličine kovanice, što bi, kako tvrde, moglo da predstavlja prvi korak ka izlečenju bolesti kod ljudi sa istim tipom implantata.\nSavić navodi da postoje generacije elektroda u obliku igle, na bazi kojih su pravljeni sistemi kao što je „brejn gejt sistem“, koji je čak testiran na ljudima sa teškom povredom kičmene moždine i kojima je omogućeno da svojom mentalnom aktivnošću, svojim mislima kontrolišu robotske ruke i na taj način ih povežu sa eksternim uređajem bez voljnih pokreta mišića. On pretpostavlja da je upravo ovo jedna od potencijalnih primena i ove generacije elektroda koje je Mask demonstrirao.\n© FOTO : PIXABAYVeć postoje generacije elektroda u obliku igle na bazi kojih su pravljeni sistemi kao što je „brejn gejt sistem“ koji je čak testiran na ljudima sa teškom povredom kičmene moždine i kojima je omogućeno da svojom mentalnom aktivnošću, svojim mislima, kontrolišu robotske ruke.\nUpitan na koji način se može uticati na moždanu aktivnost kod ljudi kod kojih je ona poremećena, kao što je to slučaj kod Alchajmerove bolesti, Savić kaže da postoje naučne studije koje se bave procesima konsolidacije memorije, odnosno procesima prelaska informacija iz kratkoročne u dugoročnu memoriju. Ti procesi su poremećeni kod osoba sa Alchajmerovom bolešću, a postoje istraživanja koja ukazuju na to da se proces konsolidacije memorije može poboljšati različitim vrstama stimulacije.\n„Čak postoje studije koje pokazuju da ukoliko se tokom spavanja daju određeni zvučni ili električni stimulusi i to vrlo sinhrono tajmirani sa moždanom aktivnošću tokom spavanja, da to može poboljšati memoriju. Pretpostavljam da su te primene, kod recimo Alchajmerove bolesti, vezane za mogućnost praćenja i preciznog snimanja aktivnosti neurona koja je prikazana u demonstraciji Ilona Maska, kako bi se ta aktivnost upotrebila za dostavljanje stimulusa koji bi mogli da doprinesu poboljšanju memorije“, dodaje on.\nSavić ističe da ukoliko su implanti Ilona Maska superiorni u odnosu na dosadašnje u smislu lakoće implantacije, izbegavanja negativnih efekata, kao što je mogućnost infekcije ili stvaranja ožiljka na mestima gde su implantirane elektrode, onda će to zaista biti jedan korak unapred u celoj ovoj tehnologiji.\nPrethodni tekstZAHAROVA: Moja objava je pogrešno protumačena, izvinjavam se\nSledeći tekstCIA OBJAVILA: Tito nikada nije postojao, sve je bila zabluda


Poledica prozvao Zvezdu: Gde su pare? - MaxBet Sport\n08.04.2020. Ažurirana vest: 08.04.2020. u 18:32\nVečiti rivali, Crvena zvezda i Partizan, obično su suprostavljenih stavova, ali prošle nedelje beogradske timove ujedinio je Mirko Poledica, predsednik Sindikata profesionalnih fudbalera “Nezavisnost”.\nPosle njegova izjave da dva najbolja srpska kluba ne snose nikakve gubitke usled pandemije koronovirusa, burno su reagovali klubovi iz Ljutice Bogdana i Humske. Usledilo je zajedničko saopštenje. I Crvena zvezda i Partizan su smanjili plate igračima za čak 50 odsto u narednom periodu.\nMirko Poledica, predsednik Sindikata profesionalnih fudbalera “Nezavisnost” (Foto: Starsport)\nPoledica je na Tviteru prozvao crveno-bele da nisu isplatili plate igračima od decembra 2019. godine, iako je klub protekle polusezone prihodovao više od 20.000.000 evra, samo od nagrada od UEFA posle ulaska u Ligu šampiona.\n– Zašto FK Crvena zvezda ne plaća plate igračima od decembra 2019? Šta je razlog takvog poslovanja kluba, kada su prihodovali samo od UEFA Lige šampiona 22.334.000 evra – zapitao se Poledica na ovoj društvenoj mreži.\nTagovi:FK Crvena zvezdaFudbalMirko PoledicaSindikat profesionalnih fudbalera NezavisnostTopTop2Top3


Izlazak iz jednostranačja - šta je spas za opoziciju u Srbiji? | Talas.rs\nStudent Pravnog fakulteta u Novom Sadu\n„Mesije“ iz Evropske unije, kako ih predstavljaju pojedine političke grupacije, stigle su u Beograd na poziv najvišeg predstavničkog tela Republike Srbije, a posredovaće u nonsens pregovorima vlasti i opozicije. Zašto nonsens? Pa sama činjenica da dolaze na poziv institucije koja se srozala na telo horskih hvalospeva i kuđenja opozicije je dovoljno apsurdna, a posebno to što su ovo pregovori o poštovanju najviših pravnih akata naše države. Ustav i zakoni su odavno, po svemu sudeći, postali samo mrtvo slovo na papiru, dok su i druge institucije izgubile svoju ulogu.\nSrbija danas funkcioniše po nezvaničnom, kodifikovanom i izopačenom ustavu francuske Pete republike. Baš u skladu sa rečima donosioca tog akta iz 1958. „Nedeljiva državna vlast u potpunosti je poverena predsedniku“, što nas vraća u daleki 18. vek i reči Luja XV da u njegovoj ličnosti „leži suverena vlast“. Predsednik je preuzeo funkciju šefa izvršne vlasti, zadržao protokolarna ovlašćenja, ali i podario sebi pravo da ograničava mandat Vlade. Sa tako širokim dijapazonom nadležnosti, obezbedio je sebi neprikosnovenu vlast i „nema druge koja nije od njega predata’’ (zakonodavna i sudska). Ne samo da je nezvanični pravni poredak po njegovoj meri „krojen“ već i činjenica da podiže velelepne građevine u prestonici govori da se on neodoljivo ugleda na apsolutističke monarhe, a takva nam je i vlast – apsolutistička.\nPosrednici i opozicija žmure na činjenicu da će oni faktički pregovarati u nepostojećem pravnom poretku, te i ako se dogovore oko poštovanja Ustava iz 2006. godine, džaba, nije na snazi još od 2012. godine.\nPregovori piši propalo, no nameće se i pitanje u čijem se interesu zaista vode ovi pregovori? Da li u interesu svih građana Srbije ili za cilj imaju da obezbede minimum uslova da opozicija opstane u političkom životu? Ne bih rekao da su u interesu građana, jer problemi sa kojima se suočava demokratija u Srbiji neće biti rešeni sve i da on pristane na određne ustupke opoziciji. Rešenje za problem jednostranačja nije pojava opozicije na televizijama sa nacionalnom frekvencijom, niti je to promena izbornog zakona. Političko organizovanje u Srbiji postalo je izuzetno teško, gotovo nemoguće, ne samo zbog političke klime, već i zbog toga što iziskuje ozbiljne finansije. Ta dva faktora su razlog zašto se u Srbiji niko nije odlučio da „investira“ u borbu proteklih godina. U takvim okolnostima građani osećaju isključivo nemoć, dok sa druge strane postoje dva utemeljena bloka: crveno-crni i izbledelo žuti.\nOsim što se građanima uskraćuje pravo na političku borbu, ne treba izostaviti ni percepciju javnog mnjenja o ovim pregovorima. Predsednik je svojim dugogodišnjim delovanjem uspeo da kompromituje ne samo opoziciju, već i Evropsku uniju. Napravio je ozbiljan spoljnopolitički zaokret ka „dobrom slugi, a zlom gospodaru“ (predvideo Toma), ali i iskoristio pandemiju da Evropu dodatno udalji od građana Srbije. Ako uzmemo u obzir da je javno mnjenje preoblikovano, ovo je vrlo verovatno najgori period za opoziciju da prikazuje svoju bliskost sa Evropom.\nU zatišju kakvo je zadesilo Srbiju od uspostavljanja njegovog poretka, ne treba spekulisati o tome koliko će apsolutista još vladati, niti se nadati čudu. Pre svega, političko organizovanje mora da postane tema, ali i opozicija mora da se trgne. Cilj ne sme da bude opstanak njihovih strančica, već stvaranje stranaka. U moru bezvrednih političkih poteza totalno su izgubili spoznaju o tome šta zaista podrazumeva političko delovanje. Umesto rešavanja međusobnih konflikta i pregovora u nepostojećem pravnom poretku, opozicija mora da se fokusira na slanje ispravnih i impulsivnih političkih signala svom biračkom telu koje je na izdisaju. Takođe, nije na odmet ni fokus na unutarstranačku organizaciju, logistiku i članstvo. Ne možemo govoriti o demokratiji na nivou države ako ona ne postoji u političkim strankama. Kao što država funkcioniše van zvaničnog Ustava, tako se zaobilaze i stranački akti, odnosno statuti stranka. Neka pođu od sebe, dovedu u red ono što je do njih, pa tek onda možemo razgovarati o bilo kakvim rezultatima na nekim od budućih izbora. Do tada, obećanja poput ovih da nam „mesije“ donose demokratiju će samo održavati opozicionu javnost u kliničkoj smrti, ali pitanje je dokle će i to trajati.\nP. S. Pomešajte u paleti crvenu, crnu i izbledelo žutu, videćete koja se boja dobija.\nTAGS: demokratija u Srbiji jednostranačje međustranački dijalog pregovori vlasti i opozicije


Uprkos tome što je izvršni direktor Škode, Tomas Šafer, prošlog decembra zvanično potvrdio da je nova Fabia Combi u planu, češki proizvođač automobila je navodno odustao od ovog modela.\nSpekuliše se da je ova odluka donijeta kako bi Škoda mogla da ispuni stroge europske standarde u pogledu emisije ispušnih gasova, ali je i posljedica fokusa kompanije na razvoj i proizvodnju električnih modela.\nMeđutim, Fabia Combi je činila 34 posto ukupne prodaje modela, što predstavlja snažan argument za novu generaciju.\nIako bi Fabia Combi dijelila dosta toga s četvrtom generacijom hečbek varijante, uključujući i 1.0 MPI, 1.0 TSI i 1.5 TSI benzinske motore, potreba za prilagođavanjem mehaničke platforme MQB A0 karoseriji karavana povećala bi troškove razvoja jer u VW grupaciji više ne postoji nijedan drugi karavan B-segmenta.\nAko su ovi navodi tačni, onda će odlazeća Fabia Combi biti ujedno i posljednja te vrste, kada se njen proizvodni vijek okonča. Kupci Škode bi u tom slučaju kao alternativu na raspolaganju imali kompaktni hečbek Scala sa sjedištem u MKB A0 ili mali SUV Kamiq.


Sud u Strazburu presudio u korist Srbije u slučaju otmice Srba na Kosovu\nEvropski sud za ljudska prava u Strazburu presudio je danas u korist Srbije u slučaju dvojice srpskih državljana koje je kidnapovala Oslobodilačka vojska Kosova (OVK) 1999. godine na Kosovu, i pihvatio argumente Srbije da nije bila odgovorna za bezbjednost stanovništva na Kosovu nakon prenosa kontrole na terenu na KFOR.\nSud u Strazburu presudio je da Srbija nije prekršila član 6, paragraf 1 Evropske konvencije o ljudskim pravima i odbacio je navode članova porodica kidnapovanih i ubijenih da im je Srbija uskratila pravo na pravično sudjenje i pristup sudu, navedeno je u presudi.\nPripadnici OVK kidnapovali su na teritoriji opštine Crna Reka 13. juna 1999. muževe Slododanke Stanković i Sonje Trajković, koji su potom proglašeni mrtvima.\nPorodice ubijenih Srba u maju 2005. godine podnijele su građanske tužbe protiv Republike Srbije zahtijevajući odštetu za duševnu bol izazvanu nestankom i ubistvom muževa.\nOpštinski i okružni sudovi procijenili su da Srbija nije odgovorna za njihove slučajeve, navodeći da je KFOR, kome su srpske vlasti predale kontrolu nad Kosovom nakon NATO bombardovanja 9. juna 1999. godine, bio u obavezi da garantuje bezbjednost svim stanovnicima Kosova.\nPozivajući se na član 6 paragraf 1 Evropske konvencije o ljudskim pravima porodice otetih i ubijenih Srba žalile su se Evropskom sudu za ljudska prava zbog toga što su domaći sudovi odbacili njihove zahtjeve za obeštećenje, dok su prihvatili identične slučajeve drugih tužitelja iz istog perioda.\nU drugim slučajevima sudovi su prihvatili da je Srbija zaista bila odgovorna za živote i bezbjednost svih stanovnika Kosova sve do aktuelnog prenosa efektivne kontrole na KFOR.


Medvedev o rekordnoj ceni gasa: Moje čestitke „dalekovidim“ evropskim kolegama - 07.03.2022, Sputnik Srbija\nZamenik predsednik Saveta bezbednosti Rusije Dmitrij Medvedev poručio je mu da u svetlu rekordnih cena gasa u Evropi preostaje samo da čestita evropskim... 07.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi, a sve video sadržaje na platformi „Odisi“ (odysee.com).Podsetimo, prema londonskoj berzi ICE, cene gasnih fjučersa u Evropi nastavile su da obnavljaju istorijski maksikum na trgovanju u ponedeljak. Kako se navodi, cene rastu za više od 60 odsto i prvi put u istoriji premašile su 3.500 dolara za 1.000 kubnih metara.Nemački kancelar Olaf Šolc ranije je naložio Ministarstvu ekonomije zemlje da preduzme „neophodan administrativni korak“ kojim bi se odmah poništila sertifikacija „Severnog toka 2“. Reč je o povlačenju dokumenta iz Ministarstva, na osnovu kojeg je Federalna agencija za mreže vršila sertifikaciju operatora gasovoda.S tim u vezi, portparolka Ministarstva spoljnih poslova Rusije Marija Zaharova navela je da će odluka Berlina da obustavi sertifikaciju projekta nanezi nepovratnu štetu rusko-nemačkim odnosima, kao i da će neizbežna posledica odustajanja od gasovoda biti nagli rast cena gasa na evropskom tržištu.\nrusija, ekonomija, dmitrij medvedev, cena gasa, evropa, severni tok 2\n13:27 07.03.2022 (Osveženo: 14:23 07.03.2022)\n© Aleksandr Astafьev / Uđi u foto-galerijuDmitrij Medvedev\n© Aleksandr Astafьev\nZamenik predsednik Saveta bezbednosti Rusije Dmitrij Medvedev poručio je mu da u svetlu rekordnih cena gasa u Evropi preostaje samo da čestita evropskim zvaničnicima na „dalekovidoj“ odluci da obustave puštanje u rad gasovoda „Severni tok 2“.\n„Mogu samo da čestitam dalekovidim evropskim kolegama koji su se pouzdano štitili od lukavih Rusa i projekta 'Severni tok 2', prokomentarisao je bivši ruski premijer cene gasa na evropskom tržištu, koje su na proleće prošle godine iznosile 300 dolara za 1.000 kubnih metara, a danas dostigle više od 3.500 dolara.\nPodsetimo, prema londonskoj berzi ICE, cene gasnih fjučersa u Evropi nastavile su da obnavljaju istorijski maksikum na trgovanju u ponedeljak. Kako se navodi, cene rastu za više od 60 odsto i prvi put u istoriji premašile su 3.500 dolara za 1.000 kubnih metara.\nS tim u vezi, portparolka Ministarstva spoljnih poslova Rusije Marija Zaharova navela je da će odluka Berlina da obustavi sertifikaciju projekta nanezi nepovratnu štetu rusko-nemačkim odnosima, kao i da će neizbežna posledica odustajanja od gasovoda biti nagli rast cena gasa na evropskom tržištu.


U Vršcu predstavljen projekat "Lokalno nasleđe za aktivni turizam u Banatu"\nAutor : eVršac jul 21, 2018\nPrezentacija projekta prekogranične saradnje pod nazivom "Lokalno nasleđe za aktivni turizam u Banatu", okupila je brojne učesnike. Projekat se realizuje na teritoriji srpskog i rumunskog Banata.\nCiji projekta je povezivanje svih potencijalnih korisnika u jednu celinu i jedinstvenu turističku ponudu, i rezultat je prekogranične saradnje Grada Kikinde i Zapadnog univerziteta u Temišvaru, u saradnji sa Narodnim muzejem u Kikindi.\n- Vršac ima šta da ponudi, a vinski turizam je nešto na čemu Vršac treba da se bazira. Interesantan je i zbog vinogradarske tradicije i zbog Vinskog puta, rekao je član Gradskog veća Miroslav Stupar.\nU okviru prezentacije predstavili su se i mali lokalni proizvođači, čija će proizvodnja biti predstavljena i kroz knjigu "Banat na 10 načina" i IT platformu.\n- Na prezentaciju smo pozvali i proizvođače tradicionalnih proizvoda, i ovo je prilika da sa njima razgovaramo o mogućnostima njihovog učešća u projektu, kaže konzul Rumunije u Vršcu, Nikolae Dan Konstantin.\nTakođe, predviđeno i objavljivanje knjige recepata i godišnjeg kalendara događaja u regionu, izrada istraživačke studije o razvoju turizma i snimanje kratkih promo filmova, a ukupna vrednost projekta je 345.000 evra.\nPrezentacija u Vršcu organizovana je na poziv Generalnog konzulata Rumunije u Vršcu, a organizator je Kulturni centar Vršac.\nmar 21, 2019 6992 Hronika


Sjednica NSRS 31. maja, opozicija hoće i Rusiju na dnevnom redu - Glas Srpske\nSrna 20.05.2022 14:23\nBANjALUKA - Narodna skupština Republike Srpske razmatraće 31. maja na redovnoj sjednici 16 prijedloga i deset nacrta zakona, te više izvještaja, utvrdio je danas Kolegijum Narodne skupštine.\nPotpredsjednik Narodne skupštine Denis Šulić kaže da ovim dnevnim redom nije predviđeno razmatranje Prijedloga rebalansa budžeta Srpske, ali da je Vlada Srpske najavila da će vjerovatno biti dopunjen dnevni red.\nPočetak sjednice Narodne skupštine Srpske predviđen je za 10.00 časova.\nKomentarišući inicijative opozicije da budu održane posebne sjednice o sankcijama Rusiji i finansiranju opštih izbora u BiH, Šulić je rekao da SNSD i Vlada Srpske od ranije imaju jasan stav koji podrazumijeva neutralnost u vezi sa sukobom u Ukrajini i neuvođenje sankcija Rusiji.\nDodao je da opozicija sada govori o tome da Srpska finansira izbore, a da je oštro osuđivala 2020. godine isti prijedlog srpskog člana Predsjedništva BiH Milorada Dodika.\n-Nadam se da neće doći do toga i da će na teritoriji čitave BiH biti sprovedeni izbori - rekao je Šulić na konferenciji za novinare nakon sjednice Kolegijuma.\nKomentarišući priče opozicije o navodnoj aferi o 90 miliona KM, Šulić je rekao da svako ko je oštetio budžet Srpske treba da odgovara, te da opozicija ukoliko ima materijalne dokaze treba da ih preda tužilaštvu Srpske ili BiH.\nŠef Kluba poslanika SDS-a Miladin Stanić rekao je da ova sjednica, kao ni naredne, neće imati „vruće“ teme, poput teme o „90 miliona KM koje će morati platiti budžet Srpske“, a za šta odgovornim smatra Vladu i aktuelnog i bivšeg ministra iz resora energetike i rudarstva Petra Đokića i Željka Kovačevića.\nOn je dodao da će SDS i PDP tražiti posebnu sjednicu na kojoj će biti objašnjeno zašto su predstavnici Srpske dali saglasnost ili nisu pokrenuli vitalni nacionalni interes kada je riječ o uvođenju sankcija Rusiji, kao i kada je riječ o finansiranju predstojećih opštih izbora u BiH.\nStanić je dodao da nema ništa protiv da Srpska obezbijedi dio sredstava, ali da smatra da je to potrebno uraditi na nivou BiH kako je predviđeno zakonom.


U petak sergija za pomoć narodu Sirije – dijalogin.tv\nNa području Islamske zajednice u BiH, domovinskim zemljama Hrvatskoj, Sloveniji i Srbiji te bošnjačkoj dijaspori u petak, 23. decembra bit će upriličena sergija za pomoć narodu Sirije, javlja Anadolu Agency (AA).\nRiječ je o prikupljanju novčanih sredstava koje organizuje Rijaset Islamske zajednice za narod Sirije koji, kako se navodi iz Rijaseta, proživljava najteže trenutke u svojoj historiji.\n“Tim povodom Uprava za vjerske poslove najavljuje sergiju za petak, 23. decembar 2016. godine, na području Islamske zajednice u Bosni i Hercegovini, domovinskim zemljama (Hrvatskoj, Sloveniji i Srbiji) te bošnjačkoj dijaspori”, navodi se iz Uprave za vjerske poslove Rijaseta.\nDirektor Uprave za vjerske poslove Rijaseta Islamske zajednice u BiH Nusret ef. Abdibegović izjavio je kako Islamska zajednica u BiH ne može biti nijema na stradanja civila u Siriji.\n“Svjedoci smo da naša braća, narod Sirije, prolazi kroz teško iskušenje. Posljednji događaji i događanja, stradanja, rušenja i progon stanovnika Halepa je po mnogim ocjenama zatalasao cijeli svijet, no očito da pod pritiskom različitih koncepata rušenja, proseljavanja i raseljavanja i ubijanja ljudi demokratski svijet nije mogao ništa više učiniti osim apela, takva situacija je bila u Bosni i posebno u našem gradu Sarajevu, zato Islamska zajednica promatrajući sve ovo nastavlja akciju pružanja pomoći narodu Sirije a posebno stanovnicima razrušenog i porušenog Halepa. Mi ćemo u petak zamoliti naše vjernike da sergijom i svojim prilozima pomognu a naša obaveza je da nastavimo pružanje pomoći shodno mogućnostima i Islamske zajednice i našeg naroda. Mi smo to radili i ranije, pružali direktno preko naših prijatelja iz Republike Turske pomoć, to smo radili preko naših mešihata u Srbiji i Hrvatskoj”, naglasio je Abdibegović za Radio BIR, prenosi Islamska zajednica u BiH.\nOn je istakao kako vjeruje da će mnogi podržati apel i ukupnu akciju koja će trajati do sredine januara naredne godine kada će javnosti biti prezentiran izvještaj.\n“Zato apelujem na naše građane na naše prijatelje, na naše vjernike da se uključe. Oni su nam pokazali i svoju svijest i svoju savjest kroz demonstracije, kroz različite medijske prostore gdje iskazuju solidarnost, Islamska zajednica čini maksimalne napore no ona ne može preuzeti odgovornost, sav taj humanitarni teret na sebe, IZ treba da bude savjest i odgovornost i ona će to pokazati i ovaj put kao što je i mnogo puta do sada”, poručio je Abdibegović.\nKoordinator za odnose sa islamskim svijetom u Upravi za vanjske poslove i dijasporu Subhi Tadefi podsjetio je na akciju prije dvije godine, a koja se odnosi na izbjeglički val sa sjevera Sirije.\n“Tada je IZ u saradnji sa Merhametom pokrenula akciju i izdvojila otprilike oko 300.000 hiljada KM i ta pomoć je realizovana u jednom od kampova na jugu Turske u vidu kupovine, postavljanja i opremanja 15 kontejnera za potrebe tog kampa koji je bio spreman da primi oko 5.000 izbjeglica. Predstavnik Merhameta i predstavnik Rijaseta IZ su lično uz prisustvo ambasadora BiH u Turskoj prisustvovali postavljanju tih kontejnera, a svaki kontejner je sadržavao određene sudopere odnosno veš mašine za potrebe izbjeglica koje su tada trebale da se smjeste u tom kampu. Također prošle godine IZ je pokrenula akciju za prikupljanje sredstava i sredstva koja su prikupljenja u prvoj fazi je poslano otprilike oko 185.000 KM u vidu medicinske pomoći i pomoći medicinskom kadru, isto tako za izbjeglice koji borave na jugu Turske“”, rekao je Tadefi.\nOn je pozvao širu javnost da se uključi u akciju prikupljanja pomoći narodu Sirije.


On je za aprilski broj magazina Biznis istakao da bi dolazak Folksvagena za Srbiju značio promenu i po pitanju veličine proizvodnje i po pitanju nove tehnologije, jer, objašnjava, VW ne dolazi samo kao fabrika, već sa svojim dobavljačima.\nO uslovima i iskustvima poslovanja u Srbiji, većina investitora se, kako kaže, raspituje upravo kod Simensa, a odgovor kompanije je da se poslovna klima dosta promenila poslednjih godina u korist stranih investitora.\n"Na primer, ranije smo morali više da čekamo na novac kada poslujemo sa državom, a sada to ide po realizaciji - čim se završi projekat, odmah se plaća", izjavio je Ajhlinger, dodajući i da je smanjeno administriranje za kompanije, što umnogome olakšava posao.\nPodseća da je napredak srpske ekonomije i privrede očigledan i da stalni rast i razvoj Simensa Srbija to potvrdjuje, jer je 2002. godine u Simensu u Subotici radilo 120 ljudi, dok je u 2018. godini ova kompanija imala oko 3.500 zaposlenih.\nSmatra da je dobro što u Srbiju dolaze velike kompanije, ali je važno, napominje, da dodju i mala i srednja preduzeća, jer ona u svakoj privredi predstavljaju važnu kariku.\n"Podrška države investitorima, koja u Srbiji postoji, vrlo je važna", ocenjuje direktor Simensa, a kao primer navodi pogone Simensa u Kragujevcu, za koje je ta kompanija imala podršku predsednika države da se sve realizuje.\n"Mi ne bismo uspeli da podignemo fabriku u Kragujevcu za ovako kratko vreme da nije bilo takve podrške", izjavio je direktor Simensa u Srbiji.\nKaže i da je Vlada Srbije otvorena za svaku investiciju i da postoji jednak tretman prema domaćim i stranim investitorima.\n"Nedavno su kod nas došli predstavnici jedne švajcarske kompanije koji su se raspitivali za poslovanje u Srbiji. Zanimljivo, Srbija im je bila prvi izbor, a ne neke druge zemlje u centralnoj Evropi. Sve je to pokazatelj da se poslovna klima u Srbiji promenila i da su strani investitori zainteresovani da ovde dodju", zaključio je Ajhlinger.


Otkočen proces nabavke vakcina u BiH - Glas Srpske\nSrna 04.03.2021 14:25\nSARAJEVO - Savjet ministara usvojio je danas odluke kojima je otkočen proces nabavke vakcina za građane BiH, među kojima i sporazum sa kompanijom "Astra Zeneka" kojim se omogućava da vakcine tog proizvođača stignu tokom marta u BiH, saopšteno je iz Ministarstva civilnih poslova u Savjetu ministara.\nU saopštenju se navodi da je odobren amandman na Ugovor o nabavci vakcina između Savjeta ministara i Globalne alijanse za vakcine, kao potreban uslov za nastavak procesa nabavke vakcina posredstvom "Kovaks" mehanizmu, koji treba da potvrdi i Predsjeništvo BiH.\nOdobren je Sporazum između Savjeta ministara i "Astra Zeneka" o odšteti kompanije kojim se omogućava da vakcine tog proizvođača stignu u martu kroz žKovaksž, kao i Ugovor o obeštećenju od "Kovaksa" koji se odnosi na dodatne uslove "Fajzer/Biontek".\nSavjet ministara donio je i odluku o dopunama odluke o oslobađanju od obračuna i plaćanja indirektnih poreza i vraćanju već plaćenih indirektnih poreza na opremu i sredstva donirana od domaćih i međunarodnih subjekata za potrebe prevencije, suzbijanja i otklanjanja epidemije prouzrokovane virusom korona, kojom se omogućava da direktne nabavke, mimo međunarodnih sporazuma, budu oslobođene indirektnih poreza.\n"Ovim su ispunjeni svi dodatni uslovi koji su traženi za početak isporuka vakcina kupljenih u okviru žKovaksž mehanizma. BiH je ugovor sa žKovaksomž potpisala 18. septembra 2020. godine i tada je naručeno 1.232.000 doza vakcina, za šta je iz budžeta entiteta plaćeno 12.997.600 dolara", precizira se u saopštenju.\nU saopštenju se navodi da su odluke donesene na zahtjev Ministarstva civilnih poslova u Savjetu ministara, nakon što su nadležne zdravstvene vlasti dale pozitivno mišljenje na akte koje im je uputilo to ministarstvo.


RTS :: Kolekcija za Ginisa – instrumenti od šibica\nZanimljivosti Kolekcija za Ginisa – instrumenti od šibica\nsreda, 20. nov 2019, 15:52 -> 16:28\nUkrajinac Bogdan Senčukov prikuplja dokumentaciju kako bi ušao u Ginisovu knjigu rekorda jer je napravio najveću kolekciju muzičkih instrumenata izrađenih od šibica.\nVeć 15 instrumenata koje je izradio Bogdan Sečukov u prirodnoj veličini, uključujući dve gitare, harmoniku, violinu i bubnjeve, sviraju muzičari koji sa ponosom ističu da su jedini „šibicarski bend“ u Ukrajini.\nSenčukov je još u školi počeo da se bavi ovim neobičnim hobijem. Počeo je sa tenkom iz popularne video-igre Vorld of Tanks i Ajfelovom kulom, ali prava strast su mu postali muzički instrumenti.\n„Volim da rezbarim, lepim, oblikujem, da do najsitnijih detalja doterujem instrument i da ga na kraju zasviram. Ne mogu rečima da opišem svoja osećanja kad čujem kako nešto što je izrađeno od ovih malih drvenih štapića zasvira kao pravi muzički instrument“, kaže 29-godišnji umetnik za Rojters.\nDa bi izradio nacionalni ukrajinski instrument, na kojem sada svira u svom bendu, bilo mu je potrebno pola godine i 27.000 šibica.\nNajveći izazov mu predstavljaju pojedini elementi za koje mu je potrebno više od 10 sati neprekidnog rada. Na primer, ploča za violinu ili gitaru mora biti proizvedena u jednom danu, jer će u suprotnom izgubiti oblik.\nProblem mu je i vreme koje mu je potrebno da ukloni fosfor sa šibica, ali zahvaljujući popularnosti koju je stekao, ukrajinska fabrika šibica ga sada snabdeva samo drvcima za šibice, bez fosfornog dodatka.\nMladi Bogdan Senčukov sada prikuplja dokumentaciju kako bi dokazao Ginisovim svetskim rekordima da ima najveću kolekciju muzičkih instrumenata napravljenih od šibica.


Uvođenje reda među kartoteke – Elektronske knjižice, proširenje liste i smanjenje cena lekova glavni projekti RFZO – Eklinika.rs\nUvođenje reda među kartoteke – Elektronske knjižice, proširenje liste i smanjenje cena lekova glavni projekti RFZO\nTOPICS:elektronske zdravstvene knjizicesmanjenje cena lekovazdravstvene knjizice\nPosted By: eklinika 7. oktobra 2014.\nDirektor Republičkog fonda za zdravstveno osiguranje (RFZO) Srbije Momčilo Babić izjavio je ovim povodom da će nova cena izdavanja elektronske zdravstvene kartice biti 400 dinara, ali će ih 1,2 miliona najsiromašnijih građana dobiti besplatno.\n– Narodna banka Srbije nas je obavestila da će 1,2 miliona odštampanih, a nepersonalizovanih zdravstvenih kartica pokloniti građanima, odnosno svim onim kategorijama najsiromašnijih građana koji ostvaruju pravo zdravstvene zaštite po takozvanom članu 22 – rekao je Babić na sednici Odbora za zdravlje i porodicu od 4. septembra.\nKako je najavljeno, na novoj zdravstvenoj knjižici nalaziće se ime i prezime osiguranika, datum rođenja, lični broj i adresa osiguranika, broj zdravstvene kartice, JMBG, matična filijala RFZO.\nU Fondu kažu da je najznačajnija prednost za građane i poslodavce ta što više neće biti neophodno da zbog overe knjižice odlaze u filijale Republičkog fonda za zdravstveno osiguranje i preuzimaju markice, što će značajno smanjiti vreme koje je odvajano za te administrativne poslove. Takođe, nova kartica će omogućiti promene ličnih podataka o osiguraniku bez promene kartice jer će se novi podaci samo učitavati na čip, koji će biti najnovije generacije.\nIzdavanje elektronskih kartica je osnov za sve buduće projekte elektronskog zdravstva koje će zdravstvene ustanove moći da uspostave, kao što su zakazivanje pregleda od kuće, elektronsko upućivanje pacijenata iz jedne u drugu ustanovu i drugo. Uvođenje tih kartica će onemogućiti zloupotrebe, poručeno je iz RFZO, uz konstataciju da je početak izdavanja elektronskih kartica važan događaj za srpsko zdravstvo i da će provera podataka trajati svega dve ili tri sekunde.\nSvi smo bili u situaciji da promenimo poslodavca, da dođemo kod lekara, da znamo da nismo zalepili markicu, da našem detetu knjižica nije overena. Takvih slučajeva više neće biti, to je jedan od prvih benefita, moći ćete da proveravate da li vam poslodavac izmiruje obaveza, da li vam je knjižica overena, da zakazujete pregled. Ovako već godinama objašnjavaju prednosti elektronskih knjižica u RFZO.\nIpak, iako se, kako tvrdi Babić, Srbija obavezala na uvođenje ovih knjižica, u odgovoru na pitanje 37 iz upitnika EU, gde je rečeno da se njihovo uvođenje planira u toku 2011. godine, knjižica i dalje nema.\nKao razlog za kašnjenje uvođenja eletronske kartice koje je, prema Zakonu o zdravstvenom osiguranju, trebalo da bude završeno do avgusta ove godine, Babić je naveo da je prošle godine bilo „polemike o celishodnosti trenutka u kome treba uvesti kartice“.\nTo je omelo RFZO da ispuni zakonsku obavezu, jer je i na sednici Odbora zaključeno da je potrebno odlaganje završetka tog posla, rekao je Babić.\nIpak Momčilo Babić kaže da je ubeđen da će napredak koji je ostvaren u primeni elektronskog zdravstvenog recepta znatno podstaći sve građane da sebi obezbede ovu zdravstvenu karticu, kako bi izbegli nepotrebne odlaske kod lekara radi potpisivanja recepta.\nPreme njegovim rečima, elektronski recept će biti „emitovan u etar svih apotekarskih ustanova“, a biće napravljena personalizacija kartica za oko 7.000 izabranih doktora primarne zdravstvene zaštite i oko 3.500 farmaceuta u svim apotekama koje su u ugovornim odnosima sa RFZO.\nKako je istakao prvi čovek RFZO-a, uvođenje elektronskih recepata i sistema koji uključuje elektronske kartice donosi uštede. On je naveo primer uštede Mostarsko-neretvanskog regiona BIH za nabavku lekova od 40%.\n– Ako bi se u Srbiji i za 30% smanjili troškovi za lekove to bi značilo uštedu od neverovatnih 100 mil EUR – rekao je direktor RFZO.\nOn je kazao da je uvođenje elektronskog sistem u zdravstvo deo „evropske agende Srbije“ i naveo da je elektronska zdravstvena kartica, sem u jednoj, prisutna u svim zemljama EU, kao osnovni instrument i ključ za identifikaciju korisnika u zdravstvenom sistemu i osiguranju.\nRepublički fond za zdravstveno osiguranje je, zahvaljujući centralizovanoj javnoj nabavci najskupljih lekova za bolnice, već u prvoj polovini 2014. uštedeo 32 mil EUR. Ova sredstva biće još veća kada po istom principu krenu i nabavke lekova za apotekarske ustanove.\nFond je zaključio okvirne sporazume sa brojnim dobavljačima i oborio cene bolničkih lekova sa B i C liste, u proseku za 20%. Ova reforma, međutim, još nije sprovedena do kraja, ima dosta pritisaka i kako je Babić ranije izjavljivao „opstrukcija farmaceutskog lobija“.\nU 2014. godini centralizovanom javnom nabavkom obuhvaćene su sve bolnice i domovi zdravlja, dok će sledeće godine biti uključene i apoteke. U bolnicama ove nabavke vrede 15 milijardi, a u apotekama 32 milijarde dinara.\nJeftiniji lekovi i novi protokoli\nRepublički fond za zdravstveno osiguranje (RFZO) priprema pojeftinjenje lekova i smanjenje participacije, ali i uvođenje na listu novih lekova za savremenu terapiju, istakao je Janko Samardžić, direktor Sektora za lekove u RFZO.\n– RFZO priprema to od početka godine i to je naš ključni projekat, a odnosi se na novi pravilnik o listi lekova koji je završen u RFZO i trenutno smo u dogovorima sa Ministarstvom zdravlja – rekao je Samardžić za nacionalnu televiziju.\nOn je dodao i da se nova lista nalazi u proceduri i izrazio očekivanje da će u narednim danima biti primenjene niže cene. Ipak, ovde nije reč o potpunom ukidanju participacije za lekove, već o njenom smanjenju.\nNova lista će, kako je dodao Samardžić, obuhvatati i najsavremenije terapije, koje će sledeće godine biti uključene u listu lekova, a novitet je i da će lekovi na listi biti predstavljeni generičkim nazivom.\nPočetkom oktobra, prema njegovim rečima, Srbija bi trebalo da dobije i farmakoterapijske protokole u skladu sa najvišim standardima u Evropskoj uniji, koji predviđaju efikasniju terapiju i bezbednije lečenje. Za oktobar je planiran i pilot projekat u domovima zdravlja širom Srbije, a naredne godine novi protokoli trebalo bi u potpunosti da budu implementirani u zdravstveni sistem.


Biometrijski pasoši u BiH krajem 2009.godine\nOvdje ste:: Vijesti Iz BiH Biometrijski pasoši u BiH krajem 2009.godine\nPetak, 24. oktobar 2008. god. 22:39\tdElA\tVijesti\t- Iz BiH\nDirektor Agencije za identifikacijske dokumente, evidenciju i razmjenu podataka BiH (IDDEEA) Siniša Macan izjavio je danas da je kraj naredne godine rok kada će se u Bosni i Hercegovini početi da izdaje biometrijski pasoš.\nNaglasio je da će BiH do polovine sljedeće godine uspostaviti sve potrebne procedure, odnosno pripremiti sistem za izdavanje novih putnih isprava, a nakon šest mjeseci testirati taj sistem.\n"U tom periodu tesirat će se sistem, što znači da će se proći kompletna procedura kako da se izdaje biometrijski pasoš, ali će se građanina izdavati klasnični pasoš. Kraj naredne godine je rok kada će početi da se izdaje biometrijski pasoš", pojasnio je Macan. Naveo je da je do sada u javnosti, nažalost, bilo pogrešnih informacija o početku izdavanja biometrijskih pasoša u BiH.\nMacan je na pres-konferenciji u Banjoj Luci, nakon dvodnevnog seminara o sigurnosnim standardima za izdavanje i štampanje putnih isprava u BiH, kazao da bi građani prilikom uzimanja novih pasoša, prema preporuci Vijeća ministara BiH, trebalo da plaćaju istu cijenu kao i do sada za tu putnu ispravu.\nOvaj seminar organiziran je da pruži podršku BiH u izradi njenog novog pasoša i lične karte i u njenim administrativnim reformama u pogledu sistema evidencije i razmjene podataka.\nKoordinator programa pri OSCE-ovoj Jedinici za aktivnosti protiv terorizma Dimitar Jalnev pozdravio je održavanje ovog skupa i aktivnosti na pružanju pomoći vlastima BiH da uvede procedure izdavanja novih pasoša od naredne godine na zakonit način i to osobama koje imaju pravo na biometrijski pasoš.\n„Sam pasoš i procedura izdavanja putne isprave su dvije strane jedne medalje, a usaglašenost te dvije strane će osigurati povjerenje međunarodnih institucija u pasoše BiH“, rekao je Jalnev i dodao da će to omogućiti i građanima BiH da na jednostavniji način putuju, tj. prelaze granice.\nNaveo je da poboljšanje koje vodi ka novoj putnoj ispravi pruža dobru priliku da se modernizira i osigura proces rukovanja i izdavanja isprava.\n"Jedno od sredstava od vitalnog značaja u ovom smislu predstavlja razvoj modernog, sigurnog, transparentnog i sveobuhvatnog sistema evidencije građana, kojim se štiti i provjerava identitet građana, posebno u procesu podnošenja prijave za izdavanje dokumenata", rekao je koordinator programa pri OSCE-ovoj Jedinici za aktivnosti protiv terorizma Dimitar Jalnev. Istakao je da identifikaciona dokumenta "igraju" jako veliku ulogu u borbi protiv terorizma i organiziranog kriminala.\nUčesnici sastanka, koji su zajednički organizirale OSCE-ova Jedinica za aktivnosti protiv terorizma i Agencija za identifikacijske dokumente, evidenciju i razmjenu podataka BiH (bivša Direkcija za implementaciju CIPS projekta), bili su međunarodni stručnjaci i predstavnici ministarstava unutarnjih poslova oba entiteta, općinskih ureda, koji se bave promjenama statusa građana, granične policije i odjela kriminalističke policije i konzularnog odjela Ministarstva vanjskih poslova BiH.\nOvaj seminar na visokom nivou finansirala je vlada Sjedinjenih Američkih Država, a organiziran je u suradnji s Misijom OSCE-a u BiH.


U KS-u 12.449 inspekcijskih nadzora zbog sprečavanja nelegalnog taksiranja - Akta.ba\nU KS-u 12.449 inspekcijskih nadzora zbog sprečavanja nelegalnog taksiranja\nU skladu s ovlaštenjima koja imaju shodno Zakonu o taksi prijevozu KS-a nadzore u toj oblasti, poslije 22.00 sata, obavljaju ovlašteni policijski službenic.\n11.12.2017. 07:35 / Izvor: Fena\nPrema izvještaju Inspektorata saobraćajne i cestovne inspekcije Kantonalne uprave za inspekcijske poslove Kantona Sarajevo, od 2014. do novembra 2017. godine, u oblasti sprečavanja nelegalnog obavljanja taksi prijevoza izvršeno je ukupno 12.449 inspekcijskih nadzora, rečeno je Feni iz KUIP-a KS.\n"Na osnovu utvrđenog činjeničnog stanja inspektori su u navedenom perodu izdali 3.211 prekršajnih naloga u ukupnom iznosu od 2.107.120 KM. Podnijeli su i 346 zahtjeva za pokretanje prekršajnog postupka pred nadležnim sudom, donijeli 409 rješenja, iz saobraćaja isključili 165 vozila i privremeno oduzeli pet vozila", kazala je Feni glasnogovornica KUIP KS Vildana Brdarić.\nNaglasila je da već četvrtu godinu zaredom, po donošenju Zakona o taksi prevozu Kantona Sarajevo, saobraćajni inspektori Kantonalne uprave za inspekcijske poslove KS svakodnevno u dnevnim, večernjim, a u ljetnom periodu i noćnim terminima, vrše inspekcijske nadzore u KS-u s ciljem sprečavanja nelegalnog obavljanja taksi prijevoza.\nU skladu s ovlaštenjima koja imaju shodno Zakonu o taksi prijevozu KS-a nadzore u toj oblasti, poslije 22.00 sata, obavljaju ovlašteni policijski službenici Ministarstva unutrašnjih poslova KS-a.\n"Organizacijom rada kantonalnih saobraćajnih inspektora na ovaj način znatno je doprinijelo da se stanje u ovoj oblasti dovede na zadovoljavajući nivo, odnosno da broj evidentiranih prekršilaca iz mjeseca u mjesec bude manji, iako je intenzitet kontrolnih aktivnosti ostao na istom nivou", kazala je Brdarić.\nNaglasila je da zahvaljujući asistenciji policijskih službenika MUPKS-a za vrijeme obavljanja kontrola, koje se uglavnom provode u prometu, nisu zabilježene veće incidentne situacije.\n"Inspektoratu saobraćajne i cestovne inspekcije građani se češće obraćaju radi neuključivanja taksimetra ili odbijanja vožnji na kraćim relacijama, dok su prijave nelegalnog taksiranja sporadične. Važno je naglasiti da svaki od navedenih prekršaja može biti sankcionisan samo ako inspektor utvrdi prekršaj, odnosno zapisnički konstatuje", navela je Brdarić.\nIz KUIP-a KS naglašavaju da saobraćajna inspekcija odlučno nastavlja kantrole u ovoj oblasti, s posebnim fokusom na zloupotrebu sistema radioveze.\n"Naime, nelegalni prevoznici su u međuvremenu počeli koristiti i radiostanice, za koje nemaju dozvolu Regulatorne agencije za komunikacije BiH, a prekršaj ove vrste je teže konstatovati s obzirom da se radi o vozilima bez vanjskih obilježja", upozoravaju iz KUIP-a KS.\n100.000 KM za izradu regulative o korištenju dronova i bespilotnih letjelica\nSarajevski taksisti i inspekcija: Svaki putnik ima pravo žalbe\nMinistarstvo saobraćaja KS: Saobraćajni izazovi i dalje traju, situacija se popravlja\nPotvrđeno iz MUP-a: Obrasci za registraciju automobila očekuju se tokom ove sedmice


U Njemačkoj vladajuće partije okupljene oko SPD-a pripremaju tekst rezolucije za koju će glasati na sjednici Bundestaga, a u kojoj, između ostalog, stoji da “načelo legitimnog predstavljanja” mora biti odbačeno.\n– Donošenje Ustava utemeljenog na demokratskim načelima, u skladu s Evropskom konvencijom o ljudskim pravima, u okviru procesa koji uključuje civilno društvo i opoziciju, ključno je za daljnje približavanje zemlje EU. Neophodne promjene Ustava i Izbornog zakona Bosne i Hercegovine moraju imati za cilj prevladavanje etničkih podjela u zemlji. Relevantne presude Evropskog suda za ljudska prava (prije svega u predmetima Sejdić-Finci, Zornić, Pudarić, Šlaku i Pilav) moraju se provesti u cijelosti i sadržajno.\nBundestag s velikom zabrinutošću vidi kako se povećava negativan utjecaj susjednih država na moguću reformu izbornog zakona. Treba odbaciti takozvano “načelo legitimnog zastupanja”. Po mišljenju Bundestaga, to koči ravnopravno učešće svih građana u političkom procesu i nije u skladu s vrijednostima i standardima EU-a, dodatno bi produbilo podjelu Bosne i Hercegovine i implementaciju relevantnih presuda Evropskog suda za ljudska prava.\nStvaranje čak i trećeg entiteta, pored postojeće Federacije Bosne i Hercegovine i Republike Srpske, ugrozilo bi teritorijalni integritet zemlje i bilo bi u suprotnosti s ciljem pluralističkog civilnog društva – navedeno je u internom dokumentu koji će biti osnov za rezoluciju Bundestaga o Bosni i Hercegovini.\nU dokumentu se dalje navodi da je važno spriječiti da se jednostavnom izmjenom Izbornog zakona bez promjene Ustava samo prikrije postojanost etničke podjele, te ističe da “predstojeći izbori ove jeseni zahtijevaju najveću međunarodnu pažnju i pomoć”.\n– Opstrukcija, bojkot ili manipulacija izbora od ovih političkih snaga imalo bi ozbiljne posljedice – navedeno je u nacrtu.\n– Konkretno, političke akcije nacionalističkih političara poput Milorada Dodika, trenutno člana Predsjedništva BiH, i Dragana Čovića, predsjednika stranke HDZ BiH, imaju za cilj uništiti Bosnu i Hercegovinu kao državu i dom raznolikog stanovništva. Ova politika je prijetnja miru u jugoistočnoj Evropi; to je neprihvatljivo i zahtijeva odlučan, čvrst otpor Evropske unije, njenih država članica i međunarodne zajednice – pišu predlagači dokumenta koji bi 16. i 17. maja trebao biti razmatran na Odboru zastupničkih grupa vladajućih partija.\n– Rat u Bosni i genocid u Srebrenici predstavljaju neuspjeh međunarodne zajednice da se odlučno suprotstavi ovoj politici. Poslijeratni poredak u Bosni i Hercegovini temeljio se na ideji da svi ljudi mogu živjeti zajedno u zajedničkoj državi i da postoji trajni mir. Mirovni sporazum, Ured visokog predstavnika, međunarodne mirovne snage i izgledi za članstvo u Evropskoj uniji dali su značajan doprinos tome da u Bosni i Hercegovini nije bilo ozbiljne eskalacije nasilja od 1995. godine.\nS druge strane, Dejtonski sporazum ostavio je zemlju bez funkcionalnih državnih struktura i sačuvao etničke podjele koje su se produbile kao posljedica rata umjesto da ih prevlada. Rezultat je Ustav koji je djelomično nedemokratski, potiče klijentelizam i diskriminira mnoge građane Bosne i Hercegovine – piše u dokumentu.\nPrethodni članakOdržano mektebsko takmičenje na nivou Muftijstva tuzlanskog, Reuf Abdil iz Brčkog prvi iz kiraeta III nivo /FOTO\nSljedeći članakPauza od društvenih mreža na samo sedam dana može pomoći vašem mentalnom zdravlju